Bijeljina: Održan protestni skup izbjeglih i raseljenih lica – Zvornik Danas\nNaslovna/VIJESTI/Društvo/Bijeljina: Održan protestni skup izbjeglih i raseljenih lica\nU Bijeljini je danas održan protestni skup koji je povodom 20.juna, Međunarodnog dana izbjeglih i raseljenih lica, organizovalo Udruženje izbjeglica i socijalne pravde “Pravda “.\nIzbjegli i raseljeni građani zahtijevaju donošenje novog Zakona o izbjeglicama, formiranje fonda za pravičnu nadoknadu imovine, stambeno zbrinjavanje izbjeglica smještenih u kolektivnom smještaju, te veću socijalnu pravdu u društvu.\nZahtjeve su uputili svim relevantnim institucijama na svim nivoima vlasti u BiH.\n– Po pokazateljima sa kojim barataju ministarstva 98.000 još u BiH ima, u Republici Srpskoj 61 posto, 16.000 u kolektivnim centrima, znači to su alarmantni podaci – istakao je predsjednik Udruženja izbjeglica i socijalne pravde ‘“Pravda“.\n– Skupljamo podatke za socijalnu kartu, da bi mogli demografsku kartu da napravimo i da napravimo materijalno potraživanje izbjeglica za sve ono što im je ostalo u mjestu odakle su silom protjerani – naglasio je Petar Mlađenović iz Udruženja izbjeglica i socijalne pravde „Pravda“.\nbijeljina izbjegla i raseljena lica protestni skup\nUbijen vođa ID u Jemenu


Opcina Zivinice - Official Web Site - Otvoren most na Oskovi u MZ Šišići\nCreated on Monday, 27 November 2017 11:59\nU okviru programa obilježavanja Dana državnosti BiH otvoren je most na rijeci Oskovi u Mjesnoj zajednici Šišići. Most su uz načelnika Samira Kamenjakovića otvorili predstavnici građevinskog odbora Mjesne zajednice Šišići.\nUkupna vrijednost izgradnje mosta je oko 220.000,00 KM, a sredstva za realizaciju ovog projekta obezbjeđena su iz Budžeta Općine Živinice i Federalnog ministarstva poljoprivrede, vodoprivrede i šumarstva. Vlada Federacije u kreditnoj liniji Svjetske banke finasirala je 120 hiljada, a drugih 100 hiljada potrebnih sredstava finansirala je Općina Živinice.\nIzvođač radova je bila firma SE-SARAJKA iz Živinica.\nPrema riječima načelnika Općine Živinice Samira Kamenjakovića izgradnja ovog mosta je jedna od većih investicija i zasigurno jedan od najljepših i najvažnijih projekata koji je realizovan u ovoj godini u Općini Živinice.\n“Posebno mi je drago i veliko zadovoljstvo, što jedan od najljepših projekata koji je realizovan u ovoj godini u Općini Živinice, otvaramo na Dan državnosti Bosne i Hercegovine. Most u MZ Šišići je u početku bio projektovan na jedan drugačiji način, gdje je došlo do padanja kule prilikom izgradnje mosta, i on je zapao u jedan vrlo težak period gdje smo morali ponovo projektovati, odnosno raditi novi projekat po kojem je urađen puno ljepši, moderniji i što je najvažnije puno kvalitetniji most kada je u pitanju iskoristivost mosta za naše građane. Sredstva koja su bila obezbjeđena od Federalnog ministarstva i iz budžeta Općine Živinice nisu bila dovoljna da bi se završila izgradnja mosta. Tako da smo morali pristupiti rebalansu budžeta da bismo obezbijedili oko 65 hiljada KM. Međutim, pri samom kraju završetka izvođenja radova trebalo je još oko 25 hiljada KM, gdje smo hitnom preraspodjelom sredstava u budžetu Općine Živinice, a kako bi mogli u roku završiti ovaj most, obezbijedili dodatna potrebna sredstva. Tako da je Općina Živinice iz budžeta uspjela obezbijediti ukupno oko 100 hiljada KM za izgradnju ovog mosta. Ovo je jako značajan projekat, ne samo za ovaj dio Općine, nego za cijelu Općinu Živinice i ja se zaista želim zahvaliti, prvo građanima na strpljenju što su imali razumijevanja i vjere u Načelnika i Općinsko vijeće da ćemo završiti ovaj projekat. U budućnosti ćemo ovakvim pristupom, ozbiljnošću i odgovornošću, prema svakom projektu koji budemo radili imati ovakve velelepne projekte i dobre stvari koje se rade u interesu građana Općine Živinice.”, kazao je načelnik Općine Živinice Samir Kamenjaković.\nNa svečanosti otvaranja mosta predstavnici Mjesne zajednice Šišići uručili su i zahvalnice zaslužnim pojedincima i predstavnicima institucija za nesebičnu pomoć u izgradnji mosta, a načelniku Kamenjakoviću su pored zahvalnice uručili i simbolični poklon, sliku mosta.


Odluka Federalnog tužilaštva: Slučaj "Šimić" ostaje u nadležnosti Tužilaštva KS | Faktor.ba\nOdluka Federalnog tužilaštva: Slučaj "Šimić" ostaje u nadležnosti Tužilaštva KS\nObjavljeno: 12.09.17 u 16:35 14\nGlavni federalni tužilac odbacio je zahtjev advokatice Belme Balijagić Džuho za izuzeće glavne kantonalne tužiteljice, postupajuće tužiteljice i svih tužilaca Tužilaštva KS u predmetu protiv Josipa Šimića.\nJosip Šimić FOTO: ARHIV\nIstovremeno, odbijen je kao neosnovan i zahtjev za prenošenje mjesne nadležnosti na drugo kantonalno tužilaštvo u Federaciji BiH.\n- Podsjećamo da je Općinski sud u Sarajevu, kao stvarno nadležan sud, donio 10 sudskih odluka u predmetu „Šimić“, čime je potvrđena i stvarna nadležnost Tužilaštva KS u ovom predmetu - saopćeno je iz Tužilaštva KS.\nDržavno tužilaštvo također vodi istragu protiv Šimića i zbog toga je ranije zatražilo prebacivanje predmeta u njihovu nadležnost.\nVEZANI TEKST - Tužilaštvo BiH vodi opsežnu istragu u vezi s "nezakonitim prisluškivanjem"\nŠimić je uhapšen nakon što je utvđeno da je Tužilaštvu BiH predao krivotvoreni dokument Državne agencije za istrage i zaštitu (SIPA) sa navodnim transkriptima komunikacija glavne državne tužiteljice Gordane Tadić, te potpredsjednice VSTV-a Ružice Jukić.\nNakon analize dokumenata, istražni organi su konstatovali da se radi o falsifikatu.\nTagovi: Josip Šimić Tužilaštvo KS Gordana Tadić Ružica Jukić\nPretres u Busovači: U "Kissu" pronađena droga, uhapšeno pet osoba\nPredstavljao se kao radnik "Telemacha" i potkradao samce u Travniku\nAkcija "Zadruga": Direktor Lokoma pušten na slobodu\nSarajevo: U akciji FUP-a uhapšeni direktor Direkcije za puteve KS i njegov pomoćnik


Imati štampane knjige drugačije je od posedovanja elektronskih | Bilbord\nBilbord, 2 years ago 2 min read 218\nIstraživači na univerzitetu Arizona i Tuson, ustanovili su da je u psihološkom smislu bitno drugačiji osećaj posedovati elektronske knjige od onog koji pružaju štampana izdanja.\nRezultati njihovih istraživanja o tome „kako potrošači gledaju na posedovanje digitalnih knjiga“, objavljeni prošlog meseca u žurnalu „Electronic Markets“, jasno pokazuju ono što su odavno mnogi u izdavačkom poslu pretpostavljali a to je da je osećaj posedovanja elektronskih izdanja drugačiji.\nUstanovljeno je da su ispitanici „opisali da su emotivno više vezani za fizičke knjige, i da imaju jasniji osećaj posedovanja“, navodi se u univerzitetu Arizona. Ljubitelji knjiga odavno jadikuju zbog gubitka „mirisa knjiga“ koji ide sa korišćenjem elektronskih izdanja, a ispitanici su se dotakli i nekih drugih važnih stvari vezanih za posedovanje knjiga kao što je njihovo ređanje na policama u skladu sa sopstvenom ličnošću a naročito dodavanje beleški po ivicama stranica.\nIspitanici su takođe „izrazili frustraciju“ nedostatkom opcija za deljenje fajlova. Zaštita autorskih prava sprečava čitaoce da podele elektronske knjige sa svojim prijateljima. Odavno se zna da su usmene preporuke koje kruže među čitaocima ključne za uspeh neke knjige, a zabrane ograničavaju ovakvu vrstu promocije. Ipak, treba napomenuti da ovakva ograničenja nisu tehnološki neophodna već su ih izdavači nametnuli kako bi sprečili preterano deljenje materijala a samim tim i pad prihoda (fajl možete da podelite beskonačno puta za razliku od odštampane knjige, koja će se na kraju raspasti i koja može biti samo kod jedne osobe u jednom trenutku).\nAli, kada se sve svede, elektronske knjige imaju jednu ključnu prednost: mogućnost da promene veličinu, i da se više njih ponese odjednom, što čitaocima daje pristup svim izborima u svako vreme.\nI na kraju, prema mišljenju Sabrine Helm, glavne autorke ovih istraživanja, elektronske i štampane knjige su u potpunosti drugačiji proizvodi sa drugačijom namenom – prve su svestranije i usredsređene na davanje što više mogućnosti a druge imaju veću emotivnu vrednost.


Slovenski europarlamentarci traže od predsjednice EP: BiH dati status kandidata | Cazin Danas\nSlovenački zastupnici u Evropskom parlamentu pokazali su široko političko jedinstvo u tom pogledu, pošto su pismo podržali evropski zastupnici Milan Brglez, Irena Joveva, Klemen Grošelj i Franc Bogovič\nGrađani regiona zapadnog Balkana, njihovi političari i javnost očekuju od EU konkretnu procjenu njihovog rada i potvrdu njihovog nastojanja, da se pridruže EU, istakao je Matjaž Nemc, zastupnik u Evropskom parlamentu.\nŠiroko političko jedinstvno\nZastupnik Evropskog parlamenta iz Slovenije Matjaž Nemc izvijestio je kako je poslao pismo predsjednici Evropskog parlamenta (EP) Roberti Metsoli sa potpisima još nekih europarlamentaraca, pozivajući je, da u ulozi “prve ambasadorke” EP daje jasnu poruku podrške za dodjelu statusa kandidata za EU Bosni i Hercegovini na današnjem Evropskom vijeću.\n” Ovo Evropsko vijeće je prekretnica”\n– Pozdravljam i zajedničku posvećenost drugih, najviših političkih aktera u Sloveniji: predsjednika Republike Slovenije Boruta Pahora, premijera Roberta Goloba, slovenačke ministrice vanjskih poslova Tanje Fajon i nas, europarlamentaraca, u jedinstvenom stavu, da se Bosni i Hercegovini dodjeli status kandidata za EU što prije. Ovo Evropsko vijeće je prekretnica. U svakom slučaju, će značajno ocrtati dalje aktivnosti saradnje između Evropske unije i zapadnog Balkana, sa kojeg se posljednjih mjeseci gubi fokus, uključujući događaje u Ukrajini. Bosna i Hercegovina je posljednjih godina svojim radom, naporima i velikim napretkom, uključujući reforme, učvrstila svoj status kredibilnog sagovornika i respektabilnog partnera EU. Vrijeme je, da EU prepozna ovaj rad i dodjeli BiH status kandidata – naveo je Nemc.\nOvoga puta, naglašava, građani regiona zapadnog Balkana, njihovi političari i javnost očekuju od EU konkretnu procjenu njihovog rada i potvrdu njihovog nastojanja, da se pridruže EU. Od Evropske unije se također očekuje, da preduzme mjere u pogledu budućih koraka u vezi sa liberalizacijom viznog režima za Kosovo i pristupnim pregovorima sa Sjevernom Makedonijom i Albanijom.\n← Ovo su najjači zemljotresi koji su se dogodili na području Bosne i Hercegovine\nDžaferović od Michela jutros tražio da se kandidatski status dodijeli i BiH →


Senator Kardin: Snažna podrška Crnoj Gori, Rusija da poštuje pravila\n10. juli/srpanj, 2016.\nSenator Ben Kardin\nMilena Đurđić, Glas Amerike\nAmerički senator Ben Kardin, vodeći član Senatskog spoljnopolitčkog odbora iz Demokratske stranke, veruje da će Alijansa biti snažna i jedinstvena i u svetlu nedavne odluke Britanije da napusti Evropsku uniju, posebno imajuću u vidu izazove s kojima se suočava u Evropi. U intervjuu za Glas Amerike, Kardin je pozdravio proširenje Alijanse na Crnu Goru, navodeći da bi Senat ove godine mogao da razmatra protokol o njenom pristupanju NATO-u, koji je predsednik Barak Obama nedavno uputio Senatu na ratifikaciju.\nCrna Gora je uradila ono što se od nje očekivalo - razvila demokratske instutucije i profesionalizovala vojsku i njene kapacitete, smatra senator Ben Kardin, vodeći demokratski član Senatskog spoljnopolitičkog odbora koji treba da razmotri Protokol o pristupanju Crne Gore NATO-u, pre njegove ratifikacije pred punim sastavom Senata.\n„Uzbuđeni smo zbog proširenja NATO-a na 29 članica. Veoma je verovatno da ćemo pravovremeno da dobijemo informacije i da bismo mogli da razmotrimo protokol o pristupanju Crne Gore ove godine. Znamo da proces ratifikacije traje dugo, s obzirom na to da protokol treba da ratifikuje 28 članica, uz crnogorsku vladu, ali se nadamo da možemo da postignemo napredak po tom pitanju ove godine. Reč je o veoma pozitivnom koraku i mnogi, uključujući i mene, podržavaju usvajanje protokola. Videćete veliku podršku u američkom Kongresu", rekao je Kardin.\nRatifikacija protokola, kako ističe Kardin, ima podršku i demokrata i republikanaca. Prije tog koraka se međutim mora ispoštovati određena procedura, podseća demokratski senator.\n„Biće održan pretres Senatskog spoljnopolitičkog odbora, postoji materijal koji treba da razmotrimo, tako da niko ne može da predvidi kako će proces da se odvija. Ali, u ovom trenutku, sve je pozitivno, postoji izuzetan kontakt crnogorskih zvaničnika sa američkim Senatom. Tako da očekujemo da se taj proces odvija bez problema, ali treba sačekati da vidimo kako će situacija da se razvija", navodi on.\nCiljeve Sjedinjenih Država i njenih partnera u NATO-u dele mnoge zemlje u regionu, s kojima se može sarađivati na mnogo načina, u interesu zajedničke bezbednosti, ocjenjuje Kardin. U komenatru na pojačani pritisak Rusije na balkanske zemlje, a posebno Srbiju, američki zvaničnik izdvaja, po njegovom mišljenju, pozitivnu ulogu Beograda.\n„Podržavamo angažovanje lidera Srbije u pogledu mnogih bezbednosnih pitanja u regionu. Partnerstvo za mir Srbije sa NATO-om je veoma pozitivno. Želimo da narod u Srbiji uradi ono što misli da je najbolje, kada je reč o njihovim savezima. Ako su zainteresovani za pribiližavanje NATO-u, to bi trebalo da bude njihova odluka. U svakom slučaju, želimo da osiguramo blisku saradnju sa Srbijom u pogledu regionalnih bezbednosnih pitanja", podvukao je Kardin.\nSve agresivnija pozicija Rusije je među glavnim izazovima s kojima se Vašington i Brisel suočavaju u Evropi, dodatnoj opterećenoj nedavnom odlukom Britanije da napusti Evropsku uniju. Senator Kardin vjeruje da je transatlantsko partnerstvo Sjedinjenih Država sa unijom i NATO-im i dalje snažno, uprkos bregzitu.\n„Bregzit je realnost s kojom moramo da se suočimo, dok su potrebe uvek iste. U Evropi, suočavamo se sa izazovima kada je reč o Rusiji, kao i o terorizmu na jugu. Moramo da budemo pametniji i da rešimo obe pretnje, što ćemo da uradimo kroz NATO, sa svim partnerima, i uveren sam da ćemo da imamo snažnu, jedinstvenu Alijansu", istakao je Kardin.\nCilj je, naglašava Kardin, da se osigura da Rusija poštuje međunarodne obaveze i pravila.\n"To ćemo da iskažemo kroz snažno prisustvo NATO-a. Nesumnjivo je da imamo obavezu da zaštitimo bezbednost naših članica", zaključio je Kardin.


Tema: "Napad" ambrozije za desetak dana\nTrofeji "Napad" ambrozije za desetak dana\nKoncentracija ambrozije u vazduhu još nije dostigla maksimum, ali bi građani koji su alergični na polen tog korova trebalo da počnu sa preventivnom terapijom pošto se "napad" ambrozije očekuje za desetak dana.\nKoncentarcija ambrozije sada iznosi oko 10 polenovih zrna u kubnom metru vazduha, a pod pojačanom koncentracijom smatra se preko 15 polenovih zrna, rekla je Mirjana Mitrović iz Agencije za za zaštitu životne sredine.\nKoncentracija polena ambrozije uobičajeno je najveća u periodu od 10. avgusta do 20. septembra, ali zbog kiša i vlažnog vremena, ove godine "napad" se očekuje sa zakašnjenjem, dodala je Mitrović.\nOna je naglasila da je polen ambrozije jedan od najjačih alergena, objasnivši da se reakcija na druge alergene pojavljuje kada je njihova koncentracija 30 polenovih zrna u kubnom metru vazduha, dok je za reakciju na ambroziju dovoljno duplo manje.\nMitrović je posavetovala građane koji su alergični na ambroziju da posete lekara i počnu da uzimaju odgovarajuću terapiju, kako bi ublažili simptome alergije.\nDruga mogućnost da izbegnu alergiju je da u pomenutom periodu odu iz grada na more i promene klimu, rekla je ona.\nOnima koji u vreme cvetanja ambrozije imaju simptome poput otežanog disanja, suznih očiju, promena na koži, kijavice ili gušenja, lekari preporučuju često tuširanje, presvlačenje i ispiranje nosa i upozoravaju ih da veš ne suše napolju, a da stanove ne provetravaju pre 23 sata.\nMitrović je ukazala da je sada pravo vreme da se počne sa uništavanjem korova ambrozije, bilo mehaničkim, bilo hemijskim putem.\nKao dobar primer akcije, ona je pomenula opštinu Novi Beograd, koja godinama unazad organizuje čupanje tog korova, dok je ovog proleća na nekoliko lokacija na toj opštini posejana detelina koja je sprečila širenje ambrozije.\nAmbrozija uglavnom nastanjuje napušteno zemljište, tako da je više ima na periferiji, nego u centru grada, to je jednogodišnja biljka zelene boje i jajastih listova, koja raste do 1,5 metara visine, a prepoznatljiva je po grubim dlačicama.\nOdgovor: "Napad" ambrozije za desetak dana\nNe podsecaj me na to Gather ye rosebuds while ye may... Vrh\nAutor felix u forumu Srem\nPoslednja poruka: 26.12.2008, 14:17


pink.rs | Otvorena uprava važna za povećanje transparentnosti\nPremijerka Srbije Ana Brnabić izjavila je danas je da je otvorena uprava još jedna kockica u mozaiku drugačije, efikasnije i transparentnije uprave koja je u službi građana.\nNa skupu u okviru Nedelje partnerstva za otvorenu upravu u Beogradu, u organizaciji Ministarstva državne uprave i lokalne samouprave, ona je naglasila da je otvorena uprava važna zbog povećanja transparentnosti i zbog izgradnje poverenja građana i privrede prema institucijama\n- Cilj nam je da država bude servis građana, a ne da građani budu kuriri države - rekla je Brnabićeva i podsetila na brojne projekte koje je država sprovela kako bi građanima olakšala život.\nOna je ocenili da su otvoreni podaci podsticaj srpskoj ekonomiji i da su važni za ubrzan rast BDP-a.\n- Evropska komisija procenjuje da otvaranje podataka stvara tržište vredno 40 milijardi evra godišnje, a da je ukupna vrednost za ekonomiju EU u otvaranju podataka 200 milijardi evra - rekla je premijerka i dodala da Srbija želi da se pridruži tom vozu.\n- Kada otvorimo podatke mi ćemo podići transparentnost i omogućiti jednu drugačiju ekonomiju zasnovanu na inovacijama i znanju- istakla je Brnabić.\nŠef Delegacije EU u Srbiji Sem Fabrici rekao je na skupu da je za reforme javne uprave u Srbiji , Evropska unija u prethodne tri godine izdvojila 80 miliona evra i naveo da je u fokusu upravo ta reforma koja je deo puta Srbije ka članstvu u EU.\n- Osnovni elementi u reformi jesu transparentnost, odgovornost i uključenost građana u proces odlučivanja - rekao je Fabrici, koji se u svom obraćanju fokusirao na dva elementa - transparentnost javnih finansija i uključenost građana.\nTransparentnost javnih finansija je, rekao je, ključna stvar, jer je veoma važno kuda ide novac, ko ga i kako troši, a građani, s druge strane, ne smeju da budu iznenađeni odlukama koje se donose, već treba da u učestvuju u njihovom donošenju. Kako je dodao, Vlada treba da razgovara sa građanima i da ih sasluša, a kasnije povratne informacije unese u proces.\nSrbija je, rekao je, pristupila tom partnerstvu za otvorenu upravu, pojačala saradnju sa civilinim sektorom i unapredila zakonodavni okvir. On je pohvalio gradove i opštine koji su sproveli javne rasprave o svojim budžetima i pitali građane gde i šta da se gradi, omogićili im onlajn komunikaciju, brže i jeftinije usluge.\n- Moramo još više da osnažimo institucije, još više da se otvaramo ka građanima, da ojačamo saradnju sa nevladinim sektorom, da naučimo da koristimo informacione tehnologije, a najteže promene idu sa najnižeg ka najvišem nivou - rekao je Ružić.\nPoručio je da "najviša funkcija nije predsednik, ministar, gradonačelnik ili predsednik opštine, već da je najviša funkcija - građanin.\n- Zato moramo zajedno kreirati društvo po potrebama građana, jednako za sve - rekao je Ružić.


Bačen biber-sprej na protestima u Minsku, demonstranti rasterani /video, foto/ - Sputnjik Srbija\n15:35 17 Maj 2021\n17:46 06.09.2020 (osveženo 19:05 06.09.2020) Preuzmite kraći link\nU centru Minska se okupio veliki broj ljudi, nezadovoljnih rezultatima predsedničkih izbora u Belorusiji. Prvo kuda je kolona krenula bila je Avenija pobednika, odakle su se uputili ka rezidenciji predsednika Belorusije. Tu ih je sačekao kordon policije i oklopna vozila. Ipak, većina se već oko 16.00 po lokalnom vremena povukla sa protesta, zbog kiše.\nMeđutim, ispred rezidencije je ostalo nekoliko hiljada ljudi. Kada su demonstranti počeli da se približavaju kordonu i pišu po štitovima policajaca, u vazduhu se, iz pravca demonstranata, osetio miris nepoznate supstance.\nKako javlja dopisnik Sputnjika sa lica mesta, od te supstance demonstrantima su počele da idu suze. Nakon toga, deo ljudi se udaljio u pravcu Avenije pobednika. Uskoro zatim, policija je rasterala i ostale koji su bili ostali.\nKordon policije na protestima u Minsku\nPolicija je saopštila da je na protestima danas uhapšeno više od 100 osoba.


Mej: 95 odsto uslova iz EU dogovoreno - Svet - Dnevni list Danas\nPočetna » Svet » Mej: 95 odsto uslova iz EU dogovoreno\nMej: 95 odsto uslova iz EU dogovoreno\nPremijerka Velike Britanije Tereza Mej rekla je u ponedeljak kako je spremna da „istraži svaku mogućnost“ da bi se prevazišao zastoj u razgovorima o Bregzitu, tvrdeći da je 95 odsto uslova iz EU dogovoreno, javljaju zapadni mediji.\n0Piše: FoNet 22. oktobra 2018. 23.32\nFoto: EPA-EFE NEIL HALL\nPremijerka članovima britanskog parlamenta da je, uprkos dosad dogovorenom, pitanje irske granice i dalje „znatno zabrinjavajuće“.\nIako je voljna da razmotri produžetak prelaznog razdoblja u Velikoj Britaniji nakon 2020. godine, Tereza Mej kaže da je to „nepoželjno“ i da će morati da završi „pre“ maja 2022, prenosi radio-Slobodan Evropa. Velika Britanija treba da napusti EU 29. marta 2019. godine, ali se nada postizanju dogovora o usovima izlaska iz Unije do kraja godine, mada preethodno treba da rešiti irsko granično pitanje.\nNa prošlonedeljnom samitu EU, čelnici zemalja članica odbili su da potpišu planove za poseban sastanak o Bregzitu, ocenivši da u dogovorima nije postignut dovoljan napredak. Sporazum ne može biti zaključen dok se Brisel i London ne dogovore i oko budućeg upravljanja granicom između Republike Irske, članice EU i Severne Irske, dela Ujedinjenog Kraljevstva, podseća agencija Rojters.\nBritanski i evropski čelnici, kako se navodi, žele da izbegnu vraćanje kontrole na tu granicu, što je ključni aspekt Sporazuma na Veliki petak iz 1998. godine, kojim su završeni višedesenijski krvavi sukobi u Severnoj Irskoj, podseća agencija.\nbregzit, evropska unija, tereza mejLondon


Grad Zrenjanin - Rukometaši sa ''Pupina'' slavili na sportskom studentskom turniru u Parizu - čestitka gradonačelnika\nRukometaši sa ''Pupina'' slavili na sportskom studentskom turniru u Parizu - čestitka gradonačelnika\nRukometna ekipa zrenjaninskog Tehničkog fakulteta “Mihajlo Pupin” osvojila je prvo mesto na sportskom studentskom turniru “Eurijada 2017”, održanom od 3-6. novembra u Parizu. Manifestacija je okupila oko 1200 studenata sa 50 fakulteta iz 21 zemlje, koji su se nadmetali u 12 disciplina. Osim zrenjaninskih studenata, nastupile su i ekipe još nekoliko fakulteta iz Srbije, u različitim sportovima, kvizu iz oblasti sporta i nauke, kao i u debati.\nNa ovom sportskom, ali i studentskom uspehu, našim akademcima čestitao je i gradonačelnik Zrenjanina Čedomir Janjić, istakavši da je on potvrda da naši studenti nisu uspešni samo u indeksu, već i na sportskim borilištima.\n“Ovim uspehom još jednom potvrđujete da je Zrenjanin ne samo grad vrhunskih sportista i uspešan domaćin značajnih takmičenja, već da je i grad učeničkog i studentskog sporta. Čestitam vam na trijumfu u Parizu i želim da uspešne sportske rezultate postižete i u narednom periodu, ali pre svega da budete uspešni studenti i budući poslovni ljudi, i da svoju egzistenciju ostvarujete u svom Zrenjaninu”, poručio je gradonačelnik Janjić.\nNa putu do prvog mesta na ovom međunarodnom takmičenju, ekipa TF “Mihajlo Pupin” savladala je ekipe ESS francuska 30:22, potom Univerzitet Konstanc iz Nemačke 25:19, i u treċoj utakmici parisku ekipu Savinj 20:7. Potom su, u eliminacionom delu, eliminisane tri ekipe iz Srbije - Fakultet organizacionih nauka Beograd u četvrtfinalu 11:8, Stomatološki fakultet Pančevo u polufinalu 21:15 i Rudarsko-geološki fakultet Beograd u finalu 19:15.\nZa ekipu našeg fakulteta nastupili su kapiten Marko Gaćinović, Marko Trninić, Žarko Grujić, Marko Brakus, Petar Vojnović, Peđa Dunđerski, Đorđe Savić, Stefan Toškov, Luka Petrović, Marko Šaru, Aleksa Kojić i Miloš Kovačević.\nGrad svetlosti i umetnosti po prvi put je ugostio učesnike jednog od najmasovnijih studentskih takmičenja u Evropi, za koje je, tokom boravka, organizovao i razgledanje grada. Za najbolje ekipe i pojedince, organizatori su pripremili besplatna mesta za Unisport festival koji se održava od 22. do 25. marta 2018. godine u glavnom gradu Libana Bejrutu.


Zvezda predstavila novi sajt i najavila meč u Tel Avivu: Cilj je iznenađenje - Sportska centrala\n16 okt 2019. 13:31\nPosle sjajne partije protiv Fenerbahčea i poraza od Budućnosti košarkaše Crvene zvezde u četvrtak očekuje duel sa Makabijem u 3. kolu Evrolige.\nŠampion ABA lige iskoristio je priliku da predstavi novi izgled zvaničnog sajta i ujedno najavio sutrašnji duel u Tel Avivu. Trener Milan Tomić istakao je da je cilj iznenađenje bez obzira što Makabi ima ekipu projektovanu za Top 8 ili čak F4.\n– Dva poraza koja su zabeležili na startu kao gosti su sigurno motiv više, obe utakmice koje su odigrali, odigrali su dobro, to je ponavljam evroligaška ekipa koja ima svoj cilj da ide najmanje u 8, možda i na F4 . Imaju dva poraza imaju i veliki pritisak, ali ponavljam, idemo da ih iznenadimo, da kontrolišemo 40 minuta utakmicu. Perperoglu je imao manju povredu kolena, trenirao je u utorak po prvi put, i očekujem da bude sve u redu, izjavio je Tomić.\n– Moramo da kontrolišemo ritam utakmice, da ne dozvoljavamo brzu igru i tranziciju, na prvom mestu Vilbekin ima najveća prava, ako njega zaustavimo uradili smo veliki deo posla, naravno tu su i svi ostali vrlo kvalitetni igrači, ali pominjem njega, jer je glavni pokretač ekipe. Krenuli su sa dva poraza, imaće veliku želju, izgubili su od Reala na loptu. Kod kuće žele da poprave utisak, i sigurno da će želeti da iskoriste domaći teren. Ne idemo tamo tek da se pojavimo, već da odigramo sa željomi energijom da pobedimo. Utakmicu u nedelju smo arhivirali istog trenutka, raspored i kalendar je takav, da smo se odmah okrenuli sledećoj utakmici, raspored će biti sve teži, rekao je Lazić.\n– Čeka nas teška utakmica, njihova prva kod kuće, i moramo da je odigramo sa puno energije i koncentrisani. Naš skor 1-1 je za sada ok, ali ovo je tek početak, očekuje nas još puno izazova, ima puno utakmica, i ne gledamo unazad samo unapred, idemo jednu po jednu utakmicu. Mi smo novi tim, i dalje učimo, privikavamo se jedni na druge, na zahteve i ideje trenera. Dugačka je sezona, i kako bude odmicala bićemo sve bolji i bolji, naglasio je Amerikanac.\nKalinić neće sarađivati sa Kokoškovim\nKošarkaDarkoT- 15 jul 2020. 21:59 0\nNikola Kalinić napušta Fenerbahče posle pet godina. Došao je u Tursku iz Crvene zvezde za obeštećenje od milion evra...\nPešić objasnio zašto je Bajern odabrao Trinkijerija\nKošarkaDarkoT- 15 jul 2020. 20:40 0\nAndrea Trinkijeri je u sredu i zvanično predstavljen kao novi trener Bajerna iz Minhena. Trinkijeri se vratio u Nemačku...\nDugo se vagalo oko toga gde će srpski centar Dragan Apić nastaviti karijeru, posle iznenađujućeg raskida ugovora sa Igokeom koji je trajao...


Pripreme za izlazak Britanije iz EU bez dogovora, mogući veliki poremećaji\nDemonstranti protiv i za Bregzit u Londonu, 18. decembar 2018.\nSamo 100 dana uoči izlaska Britanije iz Evropske unije, Evropska komisija upozorila je da će većina bankarskih, osiguravajućih i finansijskih kompanija u Britaniji biti odsečena od Evropske unije, ako ne bude dogovora o Bregzitu.\nNeuspeh britanske premijerke Tereze Mej da postigne dogovor koji bi odobrio britanski parlament znači da se peta po veličina ekonomija u svetu sada suočava sa tri izbora: pristankom na sporazum koji bi bio postignut u poslednjem trenutku, zaustavljanjem Bregzita ili napuštanjem Evropske unije bez dogovora.\nBez sporazuma nema ni prelaznog perioda, što znači da bi napuštanje unije 29. marta bilo iznenadno, zbog čega mnoge kompanije pripremaju vanredne planove.\nPredsednik Evropske komisije Žan Klod Junker rekao je da bi haotični Bregzit bio "apsolutna katastrofa", dok su najveće korporacije u svetu, od Epla do Goldman saksa upozorile da bi izlazak Britanije iz EU mogao da iskomplikuje njihovo poslovanje.\nEvropska komisija saopštila je da je počela sa implementacijom planova za slučaj da Britanija napusti EU bez dogovora što bi, kako se ocenjuje, poremetilo proizvodni lanac snabdevanja i avio saobraćaj i dovelo do zastoja u prometnim lukama na obe stranke kanala.\nVlada Tereze Mej se takođe priprema za haotični raskid sa EU, a svim ministrima je naređeno da se usredsrede na vanredne planove.\nI britanska vlada i Brisel pokušavaju da umanje posledice po građane i kompanije, u slučaju da nema dogovora, ali priznaju da će doći do velikih poremećaja.\nMere Evropske komisije\nCilj mera, koje je Evropska komisija objavila u sredu, je da se ograniče poremećaji u nekoliko sektora, među kojima su finansije, saobraćaj i zaštita podataka.\n"Ove mere neće i ne mogu da umanje ukupne posledice izlaska Britanije iz EU bez dogovora", upozorio je evropski komesar Valdis Dombrovskis.\nObjavljeno je 14 mera kojim će, između ostalog, britanskim avio- kompanijama biti dozvoljene da lete u zemlje Evropske unije, ali ne i između njih, dok će britanskim transportnim kompanijama biti dozvoljeno da prevoze teret u članice EU bez specijalnih dozvola, u periodu od devet meseci.\nMeđutim, nema opšteg plana za oko 1,5 miliona Britanaca koji žive i rade u Evropi. Komisija je pozvala članice da usvoje "velikodušan" pristup kada je reč o njihovim pravima za stalni boravak, ali samo ako London usvoji slične mere kada je reč o tri miliona državljana EU koji žive u Britaniji.\nBritanska odluka da ubrza planove za vanrednu situaciju doneta je u utorak na trosatnom sastanku kabineta tokom kojeg su se ministri sukobili u pogledu budućih koraka, u slučaju da Donji dom britanskog parlamenta ne usvoji dogovor o Bregzitu.\nKabinet je podeljen između onih koji se zalažu za drugi referendum, zatim ministara koji traže da Britanija pregovara o novom sporazumu sa Briselom, i na kraju članova koji žele čisti raskid sa EU. Glasanje u parlamentu odloženo je do sredine januara.


source.ba | Sarajevo: Uskoro moguća rekonstrukcija i obnova Stare željezničke stanice na Ilidži\nStara željeznička stanica na Ilidži, posljednjih dvadeset godina sve više propada, te predstavlja i sigurnosni problem za sve prolaznike, što iznova aktuelizira pitanje njene rekonstrukcije i obnove.\nSkupština i Vlada Kantona Sarajevo (KS) spremne su zajedno s Općinom Ilidža da pronađu adekvatan način za rješavanje imovinsko-pravnih odnosa, kako bi se moglo krenuti s rekonstrukcijom i obnovom ovog kulturno-istorijskog spomenika, saopćeno je iz Pres-službe KS.\nTim povodom, predsjedavajući Skupštine Kantona Sarajevo Mirza Čelik, ministri prostornog uređenja, građenja i zaštite okoliša, Faruk Kapidžić i kulture i sporta Kenan Alikadić, te zastupnik Elvis Vreto, posjetili su Općinu Ilidža, gdje su razgovarali sa načelnikom Senaidom Memićem.\nPredsjedavajući Čelik je istakao kako je krajnje vrijeme da se ovaj problem riješi, za što su, kako je poručio, zainteresirani svi.\nDodao je da će se rješavanju ovog problema pristupiti multiresorno, a što podrazumjeva uključivanje Ministarstva finansija, kulture i sporta, te prostornog uređenja, građenja i zaštite okoliša.\nŽeljeznička stanica izgrađena je 1892. kao jedan od prvih objekata u centralnom dijelu Ilidže.\n- Taj prostor je sad ruševina, a ujedno i nacionalni spomenik, pa Općina Ilidža nema ni zakonsko pravo da radi sama obnovu, odnosno nemoćni smo u rješavanju ovog pitanja - izjavio je načelnik Memić, te ponovio potpunu spremnost za implementacijom projekta, ako Vlada Federacije u čijoj je nadležnosti da svoju saglasnost.\nPo riječima ministra Kapidžića, vrlo je važno da se sačuva vanjski izgled Stare željezničke stanice, čiju bi rekonstrukciju nadgledalo resorno ministarstvo, a o unutrašnjoj namjeni odlučit će Općina Ilidža.\nNaglasio je kako ga raduje što je ova tema ponovno aktuelizirana i nada se skorom rješenju ovog problema, na zadovoljstvo svih građana Kantona Sarajevo.\nZaključeno je kako Kanton Sarajevo želi da obnovi Staru željezničku stanicu, te da su osigurana sredstva za ovu namjenu, odnosno da će svoju prvu rekonstrukciju i potpunu afirmaciju doživjeti u narednom periodu po uzoru na Bistričku željezničku stanicu, navodi se u saopćenju.


FutsalBALKAN - TURNIR U KLADOVU IZ UGLA KAMERE: Kako je izgledala borba za nagradni fond od MILION dinara?! (VIDEO)\nPrintscreen/ Youtube.com Turnir u Kladovu, finale\nPosle četiri dana velike borbe na turniru u Kladovu, ekipa AXT slavila je u finalu i stigla do velike novčane nagrade.\nŠta se sve dešavalo pre, za vreme i posle turnira mogli ste pratiti na našem internet portalu i to putem sledećih linkova:\na kako je završni dan turnira izgledao kroz oko kamere, potrudili su se da nam pokažu kolege iz Istočnog portala. Mi vam u video snimku ispod teksta prenosimo reportažu i najzanimljivije detalje sa finalnog dana ovog spektakla čiji je nagradni fond bio neverovatnih milion dinara!\nFinalni dan turnira u Kladovu Youtube.com/ Istočne VESTI\nMore in this category: « ZAVRŠEN SPEKTAKL U KLADOVU: AXT-u titula i nagrada od 600.000 dinara! PROMOTER TURNIRA NA KONJARNIKU - LUKA STOJANOVIĆ: Na ovom terenu sam odrastao i napravio prve fudbalske korake! »\nArnavitkoj Beledijespor pregaz…\nAzuri stigli u Beograd\nSve je spremno za početak EP\nSpisak bosanskohercegovačke re…\nUEFA Magazin - Čitajte o futsa…\nBanovići sinoć krenuli sa tren…


Kako do fondova EU za poljoprivredu? | NSU\nNaslovna Srbija Kako do fondova EU za poljoprivredu?\nKako do fondova EU za poljoprivredu?\nU Narodnoj skupštini danas se održava interparlamentarna konferencija “Instrument za predpristupnu pomoć u ruralnom razvoju (IPARD): naučene lekcije i budući izgledi”.\nMinistar za evropske integracije u Vladi Republike Srbije Jadranka Joksimović izjavila je tom prilikom da naša zemlja po prvi put ove godine dolazi u priliku da, zahvaljujući upornom radu, može da koristi i IPARD sredstva koja se odnose na oblast ruralnog razvoja i uopšte poljoprivrede.\nJoksimović je imala uvodno izlaganje na interparlamentarnoj konferenciji “Instrument za pretpristupnu pomoć u ruralnom razvoju (IPARD): naučene lekcije i budući izgledi”, koja se održava u Skupštini Srbije, a na kojoj učestvuju poslanici Evropskog parlamenta i parlamenata država kandidata i potencijalnih kandidata za pristupanje EU.


ŠOK UPOZORENJE JEDNE OD NAJMOĆNIJIH BANAKA: Raste inflacija, kamate su veće, a to znači samo jedno - EVO KO JE STIGAO...\nŠOK UPOZORENJE JEDNE OD NAJMOĆNIJIH BANAKA: Raste inflacija, kamate su veće, a to znači samo jedno – EVO KO JE STIGAO…\nFinansijska tržišta se suočavaju sa “novim svetskim poretkom“, dramatično je upozorila švajcarska investiciona banka “Credit Suisse”. Centralne banke agresivno pokušavaju da obuzdaju inflaciju podizanjem referentnih kamatnih stopa. Investitori tvrde da su tržišta trenutno u „savršenoj oluji“.\n„Imamo rastuću inflaciju, veće kamate i rat u Ukrajini kao faktore koji uzimaju investicioni danak. Ova oluja se pojačala poslednjih dana najavom Federalnih rezervi SAD o najvećem povećanju referentne kamatne stope od 1994. godine i potezima švajcarske nacionalne banke koja je svojom agresivnom monetarnom politikom zatekla tržišta“, rekao je za Dejli Telegraf Majkl Strobak, šef globalnih investicija u “Credit Suisse”.\nOn je upozorio klijente svoje banke da je „savršena oluja“ pogodila čak i dobro diverzifikovane portfelje, što je dovelo do korekcija na tržištu obveznica i akcija. To znači da su investitori ostali bez sigurnog uporišta u investiranju.\n„Ovo je u najmanju ruku resetovanje sadašnjeg perioda još uvek niskih kamatnih stopa i prelazak u eru globalno viših kamatnih stopa.\nOčekuje se da će se visoka volatilnost na tržištima nastaviti tokom perioda prilagođavanja, pošto resetovanje donosi neizvesnost i naravno znatno manje komfornu monetarnu politiku“, rekao je Strobak i dodao da je ključno pitanje koliko će trajati ciklus kamatnih stopa i koliko će globalna ekonomija usporiti.\nUprkos tome, Strobak poziva investitore da ostanu na tržištu.\n„Lako je okačiti kopačke o klin u vremenima najvećih turbulencija i uočenih rizika. Ali čvrsto verujem da situacija nije tako sumorna. Jedan od naših osnovnih investicionih principa je da tržišno vreme uvek prevlada na trenutak i to bi, po meni, trebalo primeniti i sada“, tvrdi on.\nS druge strane, Ričard Hodžis, menadžer fonda obvezničkog fonda „Nomura Global Dynamic“, smatra da američki FED naglim podizanjem kamatnih stopa orkestrira recesiju i da neće biti oporavka dok se takva monetarna politika ne završi.\n„FED je sada fokusiran isključivo na smanjenje inflacije, pa je odlučio da orkestrira recesiju. Njihov cilj je da rebalansiraju jaz između ponude i potražnje smanjenjem tražnje“, rekao je Hodžis.\nOn takođe poziva investitore na strpljenje. Savetuje im da sačekaju kraj podizanja kamata, jer bi tada mogli da imaju neverovatnu priliku da dobro zarade.\nPreviousPrevious post: „MILIONI LJUDI NEĆE IMATI ŠTA DA JEDU“ Borelj pozvao Rusiju da deblokira izvoz ukrajinskog žita: „TO JE RATNI ZLOČIN“\nNextNext post: OVA ANALIZA ĆE SE PUTINU SVIDETI! Američki portal: Zašto sankcije nisu bacile Rusiju na kolena i zašto se to neće skoro desiti!


Vesti Autor:N1 Beograd04. feb. 202118:20 > 18:2130 komentara\nNovinarka Bojana Jovanović, komentarišući noćašnju akciju policije, kaže da je malo čudno što se toliko dugo čekalo na hapšenja tih osoba, jer je KRIK godinama pisao o Janjičarima i otkrio da imaju veze i u policiji i u politici. "Ono što smo otkrili, policija još nije uradila. Pitanje je da li će policija i tužilaštvo istraživati te veze koje smo otkrili u policiji i da li će se baviti poznatim imenima o kojima smo pisali", kaže gošća N1. Ukoliko se nakon ove noćašnje akcije ne krene korak dalje i ukoliko ne budu sasečene te veze koje kriminalci imaju u policiji i u državnom aparatu, onda ćemo znati da ne postoji pravi obračun sa kriminalom, ističe.\nSedamnaest osoba osumnjičenih za udruživanje zbog izvršavanja teških krivičnih dela među kojima su otmice i ubistva uhapšeno je noćas u Srbiji. Među uhapšenima su i Veljko Belivuk i Marko Miljković. Stadioni Patizana i Crvene Zvezde u Beogradu su pod blokadom specijalnih policijskih snaga.\nJovanovićeva veruje da ovo hapšenje jeste veliki udarac kriminalu. Ova kriminalna grupa je godinama poznata javnosti, ističe gošća Dana uživo i podseća da je KRIK pet godina istraživao – što Veljka Belivuka, što neke druge osobe koje su uhapšene noćas – i svi ti članovi grupe, naglašava, imaju neke dobro poznate slučajeve, u kojima su osuđivani, a u nekima nisu, ali su osobe koje su imale dosijee.\nKRIK: Četiri godine pišemo o Belivuku, nismo nikada dobijali odgovore\n04. feb. 2021 15\nMalo je čudno što se toliko dugo čekalo na ovo hapšenje, već se godionama pisalo, istraživalo i objavljivani su razni tekstovi koji su ukazivali na kriminalne radnje, navodi gošća Dana uživo.\nOsvrćući se na nedavno privođenje Veljka Belivuka, kaže da je ono delovalo kao lepo pripremljeno za medije, jer su ga na aerodromu sačekali naoružani policajci, a to se na kraju, ocenjuje, ispostavilo kao predstava za javnost, jer je pušten.\nVerujem da tada nije bilo hapšenja, jer nije bilo dovoljno dokaza, kaže Jovanović.\nUpitana zašto se toliko čeka na ovako konkretne poteze, Jovanovićeva kaže da uglavnom na to utiču veze koje osobe iz kriminalnog miljea imaju sa političarima ili sa ljudima iz policije.\nIstraživali smo „Janjičare“ koji su huligansko-navijačka kriminalna grupa, koju je on preuzeo, i otkrili smo da ona ima veze i u policiji i sa predstavnicima vlasti, navodi novinarka KRIK-a. „Ono što smo otkrili policija još nije uradila. Pitanje je da li će policija i tužilaštvo istraživati te veze koje smo otkrili u policiji i da li se će baviti poznatim imenima o kojima smo pisali i o kojima smo objavljivali i fotografije. Utvrdili smo da je jedan član baš grupe Janjičari bio u društvu predsednikovog sina“, podseća Jovanovićeva.\nUtvrdili smo da postoje kontakti, ali nažalost, kao i u mnogim slučajevima, sve ostane na novinarskim istraživanjima – nedostaje taj korak da se tužilaštvo i policija time bave i istraže slučaj, kaže gošća N1.\n„Ukoliko se nakon ove noćašnje akcije ne krene korak dalje i ukoliko ne budu sasečene te veze koje kriminalci imaju u policiji i u državnom aparatu, onda ćemo znati da ne postoji pravi obračun sa kriminalom“, ističe Jovanovićeva, podsećajući da je ministar Vulin smenio neke ljude, a da se u provladinim medijima to predstavljalo kao neka „seča knezova“ i seča veza sa kriminalom.\nČinjenica je, kaže, da su na tribinama jake huliganske grupe, da se oni bave osim distribucijom droge, obezbeđenjem i da predstavljaju značajnu masu koja može poslužiti i politici i državnom aparatu, ako im zatreba i zato važno imati kontrolu nad tim grupama.\nNa pitanje da li je ovo samo deo navijača sa kojima se država obranučava, Jovanoviće kaže da veruje da je „ovo samo jedna od tribina koja je sklonjena“. Jer su te veze postojale uvek i postojaće uvek, neće biti završeno s tim, dodaje.\n„Mislim da je ovo situacija kada se javnosti predočava rezultat više puta objavljivanog „rata protiv mafije“, jer do sada nismo imali nikakvo “veliko hapšenje”, ocenila je Jovanovića.\nKaže da ovo hapšenje nije preveliko iznenađenje, jer je Belivuk privođen pre nekoliko dana, ali su takođe i tabloidi bliski vlastima najavljivali da će to da se desi. Godinama smo mi pisali o Janjičarima i Belivuku, i nailazili smo na zid, ni na kakvu reakciju nadležnih niti na odgovore, a u to vreme ti isti provladini mediji ništa nisu o njima objavljivali i izbegavali su ta imena, navodi. Jovanovićeva podseća da se odjednom nešto desilo pa su počeli da objavljuju njegove slike i da govore o vezama sa policijom, pa pominju i nekadašnju sekretarku u MUP-u Dijanu Hrkalović.\nKaže da je na to sigurno uticalo nešto ozbiljnije nego promena ministra, ali da ne može da spekuliše šta bi moglo da bude. Činjenica je da je bezbednost u Beogradu poslednjih godina ugrožena, u poslednja dva meseca smo imali nekoliko pucnjava na ulicama u centru grada, čak i bacanje eksplozivne naprave, dodala je gošća N1.\nTribina umešana u rat kavčana i škaljaraca\nUpitana o crnogorskim klanovima, kavčanima i škaljarcima, kaže da je 2014. godine, kada je počeo rat između njih, taj isti rat doveo do podele u podzemlju u celom regionu – sve kriminalne grupe su se priklonile ili jednom ili drugom klanu i „zato je bilo toliko ubistava“.\nSada je manje ubistava nego pre nekoliko godina, navodi i dodaje da je grupa “Janjičari”, koja je kasnije promenila naziv u “Principe”, bliska kavačkom klanu. „Tribina je na taj način bila umešana u rat klanova, s obzirom na to da je i ona bila podeljena“.\nInformacije o Janjičarima se i dalje kriju\nUpitana o Janjičarima, kaže da su se informacije o njima dosta krile, a da se i dalje kriju. „Imamo ovakvu akciju a još nije saopšteno ni ko su uhapšeni, čak ni za čije otmice... Predsednik je na konferenciji je govorio metaforički, teško je bilo razumeti o čemu govori, osim onih baš upućenih“, zapaža novinarka KRIK-a.\nKaže da je teško reći da li su Janjičari bili kao zemunski klan, ali da se „akako može reći da su bili jedna od ključnih kriminalnih grupa, upravo zato jer su imali veze u policiji i u politici, koje su ih činile znatno moćnijim“.\nBojana Jovanovićhapšenjekavački klanKRIKkriminalciMUP SrbijeVeljko Belivuk


Istraživanje: Rusija koristi teritorijalni revizionizam za destabilizaciju centralne i istočne Evrope - European Western Balkans\nAutor EWB 09. 12. 2020. 30. 12. 2020.\nKremlj; Foto: Pixabay\nBUDIMPEŠTA – Kremlj uspešno projektuje moć i koristi istorijski ili današnji revizionizam nad Centralno-Istočnom Evropom, kako bi svoju agendu usmerio protiv evroatlantske zajednice i Ukrajine, navodi se u zaključku studije “Raskrinkavanje Evrope – Otkrivanje ruskih mreža za dezinformaciju i aktivne mere koje podstiču secesionizam i revizionizam granica u Centralnoj i Istočnoj Evropi” koju je sproveo Institut Polički kapital iz Budimpešte u saradnji sa Ukrajinskim kriznim medija centrom, Global fokusom iz Bukurešta, “Emerging Futures” institutom iz Varšave i Centrom savremene politike iz Beograda.\nOrganizacije iz Centralne i Istočne Evrope i Zapadnog Balkana u studiji su pokušale da objasne unutrašnje delovanje revizionističkih kampanja dezinformacija, koje služe kao alat za destabilizaciju na lokalnom i regionalnom nivou.\nJednogodišnje istraživanje pokazalo je da je Kremlj značajno transformisao evropske krajnje desničarske i ekstremističke organizacije.\n“Od početka Krimskog rata 2014. godine, Rusija je iskoristila društvene podele prisutne u ukrajinskom društvu i regionu, tako je rat protiv Ukrajine bio deo dugoročnog spoljnopolitičkog pokušaja Kremlja da sačuva ili (ponovo) stekne uticaj na post-sovjetskom prostoru”, pokazalo je istraživanje.\nGeografski opseg i vremenski okvir ove studije o istraživanju medija definisan je tako da odražava aktivnosti dezinformacija koje se bave teritorijalnim sporovima.\nKako su autori navode, istraživanje je koristilo novu metodologiju koja je kombinovala kvalitativnu analizu sadržaja sa analizom mreža i statistika društvenih medija, kako bi se otkrile komunikacione strategije za širenje revizionističkih ideja u Centralnoj i Istočnoj Evropi.\n“Ukupno smo identifikovali 19 novih revizionističkih domaćih narativa, od kojih 11 izražava teritorijalne zahteve prema susedima. U kampanjama dezinformacija iz Kremlja usmerenih ka regionu, preovlađuju diplomatski sukobi oko manjina i revizionistički stavovi koji pogađaju između 48 i 67% lokalnog stanovništva”, naveli su autori u zaključcima.\nIstraživači su prikupili više od 86 hiljada članaka i 1.760 objava na Fejsbuku, koji se odnose na trenutke ili istorijske uzroke revizionizma u šest posmatranih zemalja.\n“Na osnovu reprezentativnih uzoraka od preko 500 članaka u svakoj zemlji, mogli bismo da identifikujemo ukupno 63 narativa koji se direktno ili indirektno odnose na pitanja nacionalnog identiteta, manjina, istorijskih komemoracija”, navodi se u studiji.\nIstraživanje je pokazalo da što se broja domaćih revizionističkih narativa tiče, Mađarska je bila svedok najvećeg broja agresivnih teritorijalnih zahteva prema susedima.\nSa stogodišnjicom završetka Prvog svetskog rata teritorijalni revizionizam, pokazala je studija, postaje ponovo deo glavne političke retorike, posebno u zemljama Centralne i Istočne Evrope.\nDeo istraživanja odnosi se i na ulogu Kremlja u srpsko-kosovskom sukobu. Kampanja dezinformacija dovela je do kreiranja paralele u javnosti između Kosova i Krima ili čak Nagorno Karabaha, kako bi se predstavilo jedinstvo između ovih teritorija i njihove matice. Povlačenje ovakvih paralela uglavnom je zasnovano na nacionalnom identitetu i pravoslavnoj solidarnosti.\nJedna od preporuka studije navodi da bi bilo potrebno što pre razrešiti narative o “žrtvama”, koje podstiču revizionizam i secesionizam.\nKako su istakli, nezavisni mediji i lokalne organizacije trebalo bi da se finansiraju kako bi imale kapacitete da što brže razotkriju i ublaže posledice kampanja dezinformacija i velikih manipulacija koje dolaze iz Kremlja.\nStudija apeluje na poljske, slovačke, ukrajinske, rumunske, mađarske i srpske vlade da povećaju transparentnost i efikasnost svoje komunikacije.\n“Zvanična komunikacija treba da izbegava bilo kakve dvosmislenosti, slučajne dezinformacije ili dezinformacije u vezi sa istorijskim komemoracijama, ruskom vojnom agresijom u Ukrajini ili negde drugde”, navodi se u studiji.\nVlade bi trebalo da stvore mehanizme da nadgledaju, raskrinkavaju dezinformacije, ali i da upozoravaju domaće i strane aktere na ruske kampanje dezinformacija, koje najčešće ciljaju ugroženu populaciju.\nStudija navodi da bi bilo potrebno da nacionalne vlade sarađuju sa društvenim mrežama, Fejsbukom, Tviterom, Guglom, kako bi se činjenice proveravale, a govori mržnje i širenje revizionističkih narativa sprečili.\nAutori su zaključili i da bi Evropska unija ili NATO trebalo direktnije da se pozabave ruskim kampanjama u vezi sa kosovskim pitanjem.\nBrisel objavio strategiju odnosa EU i SAD: Dijalog Srbije i Kosova bi trebalo da bude vođen zajedno\n“Pitaj me bilo šta o EU” u Kraljevu


Poruka je jasna - 'Neprihvatljivo'\nIzvor: B92, 03.Mar.2021, 12:48\nSankcije SAD i EU su uvedene protiv ruskih pojedinaca i organizacija zbog slučaja Navaljni.\n"Smatramo da su takva ograničenja apsolutno neprihvatljiva i mešanje u unutrašnja pitanja Rusije. Ona nanose značajnu štetu odnosima sa SAD i EU koji su već u žalosnom stanju", rekao je Peskov, prenosi TAS.\nAgencija navodi da je portparol Kremlja naglasio i da nove sankcije ili pre ograničenja uvedena protiv nekoliko ruskih funkcionera, u osnovi udvostručuju ona koja su za njih već ustanovljena ruskim zakonodavstvom.\nTAS prenosi da je istog dana Evropska unija proširila svoje sankcije protiv Rusije zbog Navaljnog i na njenoj crnoj listi našli su se još četiri ruska funkcionera: generalni tužilac Igor Krasnov, šef ruskog Istražnog komiteta Aleksandar Bastrikin, šef Federalne kazneno-popravne službe Aleksandar Kalašnjikov i direktor Nacionalne garde Viktor Zolotov .\nPortparol ruskog predsednika Dmitrij Peskov saopštio je danas da su najnovije sankcije SAD i Evropske unije protiv ruskih pojedinaca i organizacija zbog slučaja Navaljni intervencija u unutrašnje poslove Rusije i da su neprihvatljive..."Smatramo da su takva ograničenja apsolutno neprihvatljiva i...


Prošlo je skoro dva meseca od kada je Katai na meču sa Seviljom poslednji put zatresao mrežu protivničkog tima. Ovaj put, vezista iz Srbobrana je, sa novom modernom frizurom, savladao golmana njenog gradskog rivala Real Betisa u meču odigranom u nedelju, 30. aprila 2017. godine.\nIgrali su se poslednji sekundi utakmice kada je popularni Magiko od saigrača Kristijana Santosa dobio loptu na sredini terena. Zaobišao je odbrambenog fudbalera domaćina, nastavio juriš u šesnaesterac, prošao pored još jednog, stigao do golmana Adana i sigurnim šutem postavio konačan rezultat.\nVidelo se, zatim, koliko ovaj gol znači nekadašnjoj desetki Crvene zvezde, a saigrači su se okupili oko njega kako bi mu čestitali. Katai je ušao sa klupe u 82. minutu, kada je trener Maurisio Pelegrino odlučio da mu pruži šansu.\nInače, Srbobranac je trenutno najefikasniji Srbin u španskoj Primeri jer je sa tri pogotka (ima i dve asistencije) ispred Darka Brašanca (Real Betis), Nemanje Radoje (Selta), Gorana Čaušića (Osasuna) i saigrača Nenada Krstičića koji imaju upisan po jedan gol na svom kontu.\nAlaves se nalazi na 10. mestu tabele i u narednom kolu će na svom stadionu dočekati Atletik Bilbao, a meč se igra nedelju 7. maja od 12 časova.\nAleksandar Katai - pogodak protiv Betisa:\nMudrinski doneo slavlje Subotičanima\nGolu se radovao još jedan Srbobranac. Naime, napadač Ognjen Mudrinski bio je glavni režiser pobede subotičkog Spartaka protiv fenjeraša Novog Pazara u meču odigranom u okviru 3. kola plej-auta Superlige Srbije, u subotu 29. aprila.\nVodili su plavi golubovi već od 11. minuta, nakon što je vezista Mile Savković savladao gostujućeg golmana, a prednost je duplirao Mudrinski u 38. minutu igre. Na dvadesetak metara od gola Novog Pazara je primio sjajnu loptu od saigrača, izborio se da je zadrži, a kada se namestio, jakim i izuzetno preciznim šutem sa same ivice šesnaesterca donosi radost navijačima Spartaka na tribinama stadiona u Subotici.\nPopularni Prica je igrao do 75. minuta utakmice kada je umesto njega sa klupe ušao Marko Bašanović.\nBio je to ukupno čak 15. pogodak u šampionatu ove sezone za bivšeg igrača Crvene zvezde i tako se osamio na trećoj poziciji liste strelaca jer je iza sebe ostavio veznjaka Vojvodine Filipa Malbašića. Ispred njega su još uvek samo fudbaleri crno-belih Uroš Đurđević sa 20 i Leonardo sa 19 golova.\nSledeći izazov za Spartak Ždrepčevu krv je Rad iz Beograda koji će dočekati u nedelju, 7. maja sa početkom u 17 časova.\nOgnjen Mudrinski - gol protiv Novog Pazara:


Datum objave: 19.11.2018 11:07 | Autor: SLUŽBA ZA ODNOSE S JAVNOŠĆU VLADE CRNE GORE\nPredsjednik Vlade Duško Marković poručio je jutros iz Beča, nakon sastanaka sa austrijskim saveznim kancelarom Sebastijanom Kurcom i komesarima EU Johanesom Hanom i Marijom Gabrijel, da Crna Gora ima ambiciozne planove za period austrijskog predsjedavanja Evropskom unijom, te da svoje ambicije bazira i na ocjenama iz najnovijeg dokumenta EK.\n„Kao što zanate Crna Gora ima ambiciju da napreduje za vrijeme austrijskog predsjedavanja. Optimizam baziramo i na osnovu ocjena iz najnovijeg dokumenta Evropske komisije o vladavini prava koji pokazuje balansiranu i time realnu sliku napora koje CrnaGora kontinurano ulaže u sprovođenju reformi u okviru pregovaračkog procesa. Uvjeren sam da će Austrija i zemlje Evropske unije objektivno procijeniti naše rezultate“ – rekao je premijer Duško Marković na konferenciji za medije održanoj nakon radnog doručka i sastanaka lidera država Zapadnog Balkana sa austrijskim kancelarom i komesarima EU.\nPremijer se zahvalio kancelaru Kurcu i komesarima EU na sastancima ocijenivši ih pozitivnim i inspirativnim.\n„Bio je to inspirativan i pozitivan sastanak. Drago mi je da sam jutrios bio i sa komesarom Hanom i komesarkom Gabrijel radi nastavka važnih diskusija za region. Za nas je bilo važno da čujemo palnove Austrje do kraja predsjedavanja ali i da mi prezentujrmo svoje planove i ambicije“ – rekao je predsjednik Vlade Crne Gore.\nDomaćin, savezni kancelar Kurc, poručio je na konferenciji za medije da će Austrija, do kraja predsjedavanja Evropskm unijom imati, kada je riječ o našem regionu, tri fokusa: Put regiona ka Evropskoj uniji, neophodnu regionalnu saradnju i rješavanje bilateralnih sukoba u regionu.\nKomesar za proširenje i susjedsku politiku Johanes Han je ponovio da sve države Zapadnog Balkana imaju evropsku perspektivu premda nije realno da se sve u isto vrijeme priključe Uniji.\nKomesarka za digitalnu ekonomiju i društvo Marija Gabrijel je poručila liderima Zapadnog Balkana da mogu računati na podršku EU i da će EK nastaviti da ulaže u talentovane ljude u regionu. „Digitalna agenda za Zapadni Balkan je naš cilj. Na nama je da nastavimo ovaj proces“ – poručila je komesarka Gabrijel.\nPredsjednici vlada svih država Zapadnog Balkana ocijenili su posebno važnim to što Austrija kao predsjedavajuća EU insistira na agendi proširenja.\nPremijerka Srbije Ana Brnabić zahvalila se domaćinu, kancelaru Kurcu, na radu na integracijama u regionu i što na evropskoj agendi drži politiku proširenja EU. „Srbija je snažno posvećena EU agendi. Na regionalnom planu, agenda povezivanja je prioritet za Srbiju“ – poručila je premijerka Brnabić.\nPredsjedavajući Savjeta ministara Bosne i Hercegovine Denis Zvizdić ocijenio je da jačanje saradnje sa EU doprinosi daljem razvoju Zapadnog Balkana i rekao da posebno ističe važnim to što vrata EU ostaju otvorena.\nPremijer Albanije Edi Rama je rekao da se region suočava sa izazovima u saradnji, dok je premijer Kosova Ramuš Haradinaj rekao da je njegova država ispunila sve uslove za ukidanje viza uključujuči i posljednji uslov – demarkaciju granice sa Crnom Gorom.\nFOTO: Beč - Premijer Duško Marković na konferenciji za medije (36.1 MB)\nVIDEO: Beč - Premijer Duško Marković na konferenciji za medije - kadrovi\nVIDEO: Beč - Obraćanje premijera Duška Markovića na konferenciji za medije


Doček Novaka Đokovića 4. jula u 20.00 ispred Skupštine Srbije! - Dan u Beogradu\nNaslovna » Izlasci » Sport » Doček Novaka Đokovića 4. jula u 20.00 ispred Skupštine Srbije!\nAh Neša 4. juli 2011. Sport Postavite komentar\nDoček najboljeg tenisera sveta i šampiona Vimbldona biće organizovan u ponedeljak, 4. jula od 20 časova, na platou ispred Narodne skupštine Srbije.\n„Dolazim u Beograd da proslavimo srpski, junački svi zajedno! Je l’ me čekate? Srbijo moja, dolazim!“, poručio je Nole preko „Tvitera“.\nNovak Đoković (foto: novakdjokovic.rs)\nPosle pobede, Đoković je novinarima rekao da se nada lepom dočeku i proslavi povodom osvajanja turnira i prvog mesta svetske rang liste tenisera (ATP). Srpski teniser je u finalu ovogodišnjeg Vimbdona osvojio pobedio Rafaela Nadala rezultatom 3:1što će – kako je rekao – u Beogradu proslaviti i sa nekoliko čašica rakije.\nOd 4. jula 2011. Novak Đoković je na prvom mestu ATP liste sa 13.285 poena, dok je Nadal drugi sa 11.270, a slede Federer sa 9.230, Endi Mari sa 6.855 i Soderling sa 4.325 poena. Zauzimanjem svetskog teniskog prestola Novak je postao 25. teniser u istoriji ovog sporta koji se našao na prvom mestu svetske rang liste. (DuB)\n[box_dark]Gradonačelnik Dragan Đilas čestitao je Novaku Đokoviću osvajanje 125. jubilarnog Vimbldona:\n– Čestitam ti u ime Beograđana i svoje lično ime na tome što uporno i sa uspehom dokazuješ kako radom i zalaganjem mogu da se postignu vrhunski rezultati i ostvare dečački snovi. Ovo je još jedna sjajna pobeda i još jedna potvrda tvog velikog talenta. Pokazao si zašto si idol mladim ljudima i kako treba vredno da rade i da se trude da bi dostigli svoj cilj. Kao i mnogo puta do sada i ovoga puta ceo Beograd je bio uz tebe, strepeo i radovao se sa tobom, a tako će biti i ubuduće do nekih novih pobeda.[/box_dark]\nTagovibeograd doček novak djoković sport\nPrethodni Filmski ciklus „Posebni ljudi“ u Zrenjaninu\nSledeći Leto na Lidu 2011.


You searched for oči - Trebevic.net\nRezultat pretrage za: oči\nU Kulturnom centru Pale, u srijedu, 27. januara biće održana promocija romana „Kosti“, autora Nenada Milkića. U romanu „Kosti“, opisano je stradanje Srba u Sarajevu tokom devedesetih godina prošlog vijeka. Roman predstavlja omaž više od 8.000 ubijenih Srba i...\nSuđenje o opozivu bivšeg predsjednika SAD Donalda Trampa počeće u američkom Senatu u nedjelji koja počinje 8. februara, saopštio je lider većine u Senatu Čak Šumer. Prethodno je objavljeno da će američki Predstavnički dom u ponedjeljak dostaviti Senatu prijedlog...\nMeteoalarm izdao je žuto upozorenje zbog pojačanog vjetra za područja Banjaluke i Foče u Republici Srpskoj, te Bihaća u Federaciji BiH, a za Sarajevo zbog ekstremno niske temperature vazduha. U Banjaluci i Foči mjestimični udari vjetra prognozirani su do...\nU Kulturnom centru Istočno Novo Sarajevo u utorak, 26. januara, biće održana svečana Svetosavska akademija i promocija romana “Kosti” autora Nenada Milkića, povodom obilježavanja praznika posvećenog prvom srpskom arhiepiskopu i prosvjetitelju Svetom Savi. Početak akademije planiran je u 18.00...\nZamjenik predsjedavajućeg Predstavničkog doma Parlamentarne skupštine BiH Nebojša Radmanović rekao je u intervjuu Srni da je unutrašnji dogovor jedini put ka boljoj budućnosti BiH, jer u suprotnom nema ni Dejtonskog mirovnog sporazuma niti BiH. Radmanović je istakao da je...\nPodručje Petrinje u Hrvatskoj protekle noći pogodilo je devet umjerenih potresa od kojih je najjači bio 3,1 stepen Rihterove skale. Seizmografi hrvatske Seizmološke službe zabilježili su umjeren potres u 2.50 časova jačine 3,1 stepen Rihterove skale sa epicentrom 11...\nNastava u drugom polugodištu školske 2020/2021. godine u osnovnim i srednjim školama u Republici Srpskoj počinje u četvrtak, 21. januara, u skladu sa školskim kalendarom za ovu školsku godinu, saopšteno je iz Ministarstva prosvjete i kulture Republike Srpske. U...\nNova sezona u Formuli 1 počeće sedam dana kasnije od prvobitnog plana, trkom za Veliku nagradu Bahreina 28. marta, saopšteno je na sajtu takmičenja. Sezona u Formuli 1 trebalo je da počne 21. marta trkom za Veliku nagrdu Australije...


Podignuta optužnica protiv Neđe Ikonića za genocid u Srebrenici\nTužiteljstvo BiH podiglo je optužnicu protiv Neđe Ikonića, koji se tereti za krivično djelo genocida na području Srebrenice.\nTužitelj Regionalnog tima VI Posebnog odjela za ratne zločine Tužiteljstva BiH podigao je optužnicu protiv Neđe Ikonića, rođenog 26. juna 1966. godine u Visokom, nastanjen u Zvorniku, državljanin BiH i Srbije, koji se nakon lišavanja slobode 20. januara ove godine na aerodromu Sarajevo, nakon izručenja iz SAD-a, nalazi u pritvoru, saopćeno je iz Tužiteljstva BiH.\nU optužnici se, između ostalog, navodi da je optuženi kao zapovjednik čete Specijalne brigade policije RS, zajedno sa drugim pripadnicima VRS i MUP-a RS, 12. i 13. jula 1995. godine sudjelovao u procesu zarobljavanja više hiljada muškaraca i dječaka bošnjačke nacionalnosti, koji su pokušali kroz šumu pobjeći iz zaštićene zone Srebrenica, strahujući od likvidacije.\nDalje se navodi da je optuženi pripadnicima Specijalne brigade policije RS zapovjedio da likvidiraju zarobljene Bošnjake. U optužnici se također navodi da je optuženi bio prisutan, te nadzirao i podržavao ubijanje više od 1.000 zarobljenih Bošnjaka u Zemljoradničkoj zadruzi Kravica.


Državni sekretar u Ministarstvu zdravlja kaže da sa obolelima koji nemaju simptomatologiju, kontakte održavaju telefonom ili putem elektronske pošte. Na internet stranici Instituta pacijenti mogu da se informišu o dostupnosti tokom radnog vremena, a u periodu od 8 do 15 časova mogu da stupe u kontakt sa lekarima. Rezultate mogu da fotografišu i pošalju putem elektronske pošte ili preko mobilnih aplikacije nadležnom lekaru, ili multidisciplinarnim timovima koji mogu da im daju odgovarajuće informacije, odnosno odgovarajuću terapiju.\nPacijenti koji imaju određene tegobe dobijaju termin za posetu ustanovi. Ferenc Vicko je naglasio da je ova situacija održiva sve dok se ne pojavi veći broj pacijenata od korona virusa sa teškim simptomima i u tom slučaju ovi kapaciteti biće ustupljeni za njihovo lečenje.\n„Sa tim želimo da postignemo da što manje pacijenata fizički dolazi u Institut, posebno tu mislim na one koji nisu prisiljeni da primaju posebne terapije, odnosno oni koji dolaze na uobičajene kontrole na četiri ili šest meseci ili na godinu dana. Dakle, ukoliko nemaju nikakvu simptomatologiju, onda to nastojimo da uredimo putem telefonskog razgovora i na taj način da izbegnemo da eventualno virus unesemo u bolnicu i dovedemo u opasnost zdravstvene radnike koji tamo rade. To je osnovni cilj" objasnio je Ferenc Vicko, onkolog, državni sekretar u Ministarstvu zdravlja.


Izvoz iz BiH veći za 17,9 posto, a uvoz 12,6 posto | NEON Televizija\nBosna i Hercegovina je u devet mjeseci ove godine ostvarila izvoz u vrijednosti osam milijardi i 95 miliona KM, što je za 17,9 posto više nego u istom periodu prošle godine, dok je uvoz iznosio 13 milijardi i 306 miliona KM, što je više za 12,6 posto.\nAgencija za statistiku BiH je objavila da je pokrivenost uvoza izvozom iznosila 60,8 posto, a vanjskotrgovinski robni deficit pet milijardi i 211 miliona KM.\nIzvoz u zemlje CEFTA je iznosio jednu milijardu i 307 miliona KM, što je za 32 posto više nego u istom periodu lani, dok je uvoz iznosio jednu milijardu i 692 miliona KM, što je više za za 11,9 posto. Pokrivenost uvoza izvozom sa zemljama CEFTA-e je iznosila 77,2 posto.\nIzvoz u zemlje EU je iznosio pet milijardi i 817 milijuna KM, što je za 16,4 posto više nego u istom periodu 2016. godine, dok je uvoz iznosio osam milijardi i 136 miliona KM, što je više za 10,9 posto. Pokrivenost uvoza izvozom sa zemljama EU iznosila je 71,5 posto, prenosi Federalna novinska agencija.


FK Novi Pazar: Lazović prekraja činjenice u korist jednog kluba - Sandžak Haber - Sandžačke Internet Novine\nNaslovna Featured Istaknuto FK Novi Pazar: Lazović prekraja činjenice u korist jednog kluba\nFK Novi Pazar: Lazović prekraja činjenice u korist jednog kluba\nNOVI PAZAR – Povodom aktuelnih dešavanja, nakon utakmice Javor – Novi Pazar, saopštenje se stiglo iz Upravnog odbora fudbalskog kluba Novi Pazar.\n“Oduvek se smatralo za cinizam i sramotu kad se očigledne stvari i pojave komentarišu pristrasno. Vrhunski je cinizam i još veća sramota ako teške opaske dolaze od prvog čoveka Zajednice klubova Super i Prve lige. Visoka funkcija koju vrši gospodin Dragomir Lazović trebalo bi da ga obavezuje da među prvima stane u kolonu s onima kojima je jedini cilj očuvanje ugleda našeg fudbala.\nJavnim obraćanjem u kojem svoje viđenje jedne fudbalske utakmice želi da nametne kao jedino istinito, a koje sa verodostojnošću nema ni najmanju dodirnu tačku, Lazović samo pokazuje da mu je aktuelna funkcija rezervna i da je on pre svega prvi čovek Javora, pa tek onda i neko bi trebalo da predstavlja i sve ostale klubove iz dva najjača ranga. Ne ruši ugled domaćeg fudbala počasni predsednik Novog Pazara, kako to licemerno zaključuje Lazović, već on, dajući sebi ekskluzivno pravo da prekraja činjenice na način koji odgovara samo jednom, u ovom slučaju njegovom klubu.\nOvakvim istupima nanosi se nepopravljiva šteta domaćem fudbalu, ligi i svim vrednim ljudima koji časno i pošteno obavljaju svoje funkcije u fudbalskoj organizaciji. Razumemo da se svoj klub voli iznad svega, pa i da se za njega treba boriti svim sredstvima, ali neko ko je izabran da predstavlja 38 klubova kad postoje objektivni razlozi, a to ovoga puta jeste bio slučaj, jasno bi trebalo da se ogradi od pojava koje mogu ozbiljno da uzdrmaju temelje na koje se oslanja naše najjače takmičenje, a ne da ih otvoreno podržava.\nU nedostatku drugih argumenata Lazović imputira našem počasnom predsedniku i ono što nije rekao. Rasim Ljajić ni jednom jedinom rečju nije negirao trud i zalaganje igrača Javora, za razliku od Lazovića koji sebi dozvoljava kvalifikacije koje ne priliče ni najnižem klupskom činovniku, ističući da je Novi Pazar u Ivanjicu došao sa jasnim opredeljenjem prema gruboj igri.\nPosle svega rečenog, FK Novi Pazar bi imao dovoljno argumenata da ne učestvuje u radu Zajednice klubova Super i Prve lige, međutim, kao samosvesni i savesni ljudi ne želimo dodatno da otežavamo funkcionisanje fudbalskog udruženja od izuzetne važnosti za sve klubove širom Srbije. Ono što je doživeo Novi Pazar u Ivanjici sutra može da se ponovi i nekom drugom. Komentarom koji je dao, Lazović je ostavio previše prostora da upadne u zamku sopstvenih reči, mada nas ne bi začudilo da neku sličnu buduću situaciju zaključi sa – nije to isto, malo je drukčije” – navodi se u saopštenju Upravnog odbora FK Novi Pazar.\nPrethodni tekstKorona bukti! Situacija u Novom Pazaru zabrinjavajuća!\nSledeći tekstU martu počinje primjena Zakona o utvrđivanju porijekla imovine\nMilenković pred start plej-auta: Moramo da pobedimo Crvenku (nedelja, 20.00 –...\nPrušević pred Zvezdu: Najbitnije je da pružimo maksimum (nedelja, 17.00 –...


Suđenje Zvezdanu Terziću; čeka se odgovor na zamolnicu - Istinomer\nParalelno s akcijom hapšenja Belivuka i njegove grupe i višenedeljnim objavljivanjem detalja iz istrage, odvija se, barem sudeći po prorežimskim medijima, i tablodini raskol u SNS-u. Na naslovnim stranama, uz Dijanu Hrkalović i Slavišu Kokezu, mesto nalazi i “misteriozni” ministar koji bi, kako “saznaju” – da ruši predsednika. U poplavi scenskih efekata, u nekoliko navrata javno su postavljena i pitanja o aferama i istragama koje odavno tapkaju u mestu. Nekima od njih već smo se bavili u tekstu Zašto kažeš navijači, a misliš na…\nViše tužilaštvo u Beogradu smo pitali da li ima pomaka u istrazi ubistva Demira Jukića. Zanimalo nas je i da li je zamenik tužioca preduzimao neke nove radnje u postupku protiv Zvezdana Terzića i da li je neko od dela zastarelo. Pitali smo VJT i da li su se zanimali za odnos Agrobanke i FK „Crvena zvezda“, da li su u bilo kojem slučaju postupali u vezi s firmom „Ultra kop“, ali i šta se dešava s narkoticima pronađenim na stadionu “Crvene zvezde” prilikom hapšenja Belivuka i ekipe.\n“U vezi sa ubistvom Demira Jukića, obaveštavamo Vas da je predmet još uvek u fazi istrage i da Više javno tužilaštvo prikuplja dokaze u cilju otkrivanja učinilaca predmetnog krivičnog dela. Kada prikupljeni podaci budu dovoljni za donošenje javnotužilačke odluke, o tome ćemo obavestiti javnost”, navodi se u pisanom odgovoru koji smo dobili od Višeg tužilaštva u Beogradu.\nA o drugim predmetima, pišu:\n“U vezi sa suđenjem Zvezdanu Terzicu, obaveštavamo Vas da Višem javnom tužilaštvu još uvek nije dostavljen poziv za glavni pretres pred Višim sudom u Beogradu. Dana 31. 7. 2020. godine, od strane Višeg suda u Beogradu dostavljeno nam je obaveštenje da je u navedenom predmetu poslata zamolnica Ruskoj Federaciji, te da se još uvek čeka odgovor na zamolnicu.”\nMilijana Rogač 2. 3. 2021.\n“U odnosu na ostale događaje koje ste naveli u Vašem dopisu, obaveštavamo Vas da ovom tužilaštvu nisu podnete krivične prijave, niti izveštaji u vezi sa navedenim događajima.”\nZbog suđenja Zvezdanu Terziću koje se ne održava godinama, obratili smo se i Višem sudu u Beogradu, ali dobili smo kratak odgovor:\n“Povodom zahteva (…) ovim putem Vas obaveštavam da po mom stanovištu u krivičnom postupku koji je u toku nema mesta davanja izjava koje se odnose na meritorno odlučivanje”, napisao je predsednik veća, sudija Zoran Đorđević.\nIz Tužilaštva za organizovani kriminal još čekamo odgovore. Verovatno ne stižu da komuniciraju s novinarima dok traje konačni obračun s mafijom.\nNaslovna fotografija:FoNet/Aleksandar Barda\nAgrobanka Demir Jukić tužilaštvo Tužilaštvo za organizovani kriminal Ultra kop Viši sud Zvezdan Terzić


Na sednici Odbora, kojoj su prisustvovali direktori službi bezbednosti - Bezbednosno-informativne agencije Bratislav Gašić, Vojnobezbednosne agencije brigadni general Đuro Jovanić, i direktor Vojnoobaveštajne agencije Zoran Stojković, usvojen je Izveštaj o radu BIA od 1. oktobra 2018. do 31. marta ove godine, kao i Izveštaj o stanju bezbednosti u Srbiji.\nPredsednik Odbora Igor Bečić preneo je Tanjugu da su članovi odbora pružili punu podršku predsedniku Aleksandru Vučiću i vladi u naporima za očuvanje mira i stabilnosti u regionu i zaštiti nacionalnih interesa Srbije, "uprkos neprestanim provokacijama Prištine".\nRekao je i da je zaključeno da su uvođenje protivpravnih taksi na robu iz Srbije, bespravna uzurpacija privrednih subjekata uz neispunjavanje obaveza iz Briselskog sporazuma o Zajednici srpskih opština, kao i sve izraženije secesionističke težnje pojedinih političara albanske nacionalnosti na jugu Srbije, "jasan pokušaj provokacije i podrivanja stabilnosti u regionu".\nOdbačena rezolucija o ratnim zločinima\n- Dok Srbija, na čelu s predsednikom Vučićem, pokušava na svaki mogući način da održi mir i stabilnost u regionu i promoviše dijalog i pomirenje, vlasti u Prištini svojim potezima se trude da svi ostanemo u prošlosti, jer je jedini način njihovog opstanka na vlasti nestabilnost regiona - naveo je Bečić.\n- Umesto pokušaja podrivanja izvanredne i ubedljive pobede Srpske liste na lokalnim izborima na Kosovu i Metohiji, očekujemo konačno osudu i reakciju na protivpravno uvođenje taksi, odbijanje formiranja Zajednice srpskih opština, donošenje suludih rezolucija i svakodnevno ugrožavanje bezbednosti Srba na Kosovu i Metohiji - rekao je Bečić.\nbezbednost na kosovu\nBečić: Upad ROSU ugrožava dijalog\nSkupštinski odbor: Pored izazova i pretnji, stanje bezbednosti u Srbiji stabilno


Finansijska inkluzija | Finansiranje i fondacije | Visa\nGlobalna mreža kompanije Visa je moćna platforma za povećanje finansijske inkluzije. Uvođenjem ljudi u formalni finansijski sistem unapređujemo živote, podstičemo prilike i jačamo ekonomije.\nFinansijska inkluzija je jednostavna ideja: da ljudi i kompanije mogu da pristupaju bezbednim, pogodnim i pristupačnim platnim i drugim finansijskim uslugama i da ih koriste za ispunjenje svakodnevnih potreba i dugoročnih ciljeva.\nZvuči jednostavno, ali nije lako. Danas preko polovine odraslih u svetu živi u neformalnoj ekonomiji i koristi isključivo gotovinu. Biti jedan od ovih oko dve milijarde ljudi znači nailaziti na prepreke koje život čine rizičnim, skupim i neefikasnim. Finansijska inkluzija pomaže ljudima da izađu iz vrzinog kola siromaštva, stvara produktivne i osnažene građane, podstiče poslovne prilike i doprinosi ekonomskom razvoju.\nDigitalno plaćanje predstavlja početak uspona ka finansijskoj inkluziji – vrlo često je to prvi formalni finansijski proizvod koji osoba koristi. Kompanija Visa je prethodnih 60 godina spajala stotine miliona ljudi i organizacija u globalni sistem koji omogućava brze, bezbedne i pouzdane finansijske transakcije. Uz domet, saznanja i tehničke kapacitete koje ima, kompanija Visa je dobro pozicionirana za povećanje finansijske inkluzije.\nGodine 2015, kompanija Visa je obznanila da će obezbediti platne račune za još 500 miliona ljudi koji nemaju pristup bankama kao odgovor na poziv Svetske banke za obezbeđivanje univerzalnog pristupa finansijskim uslugama do 2020. godine. Sa uzbuđenjem težimo ostvarenju ovog izvanrednog cilja i znamo da je na dohvat ruke!\nNaši proizvodi unapređuju živote i sredstva za život širom sveta.\nU mnogim delovima sveta je prenos novca do druge osobe rizičan, skup i nepogodan. Kompanija Visa nudi brze, efikasne i pouzdane mogućnosti za lična plaćanja, kao što su slanje novca kući ili plaćanje školarine.\nProizvod kompanije Visa za mobilne mreže mVisa prevazilazi problem ograničenog broja filijala pomažući ljudima da koriste novac ili započnu transakciju sa bilo kojim trgovcem koji ima Visa logotip u Ruandi, Egiptu, Indiji i Keniji.\nProizvod kompanije Visa za mobilna plaćanja mVisa prevazilazi problem ograničenog broja filijala pomažući ljudima da koriste i šalju novac putem bilo kog telefona i provajdera mobilne telefonije i da plaćaju bilo kom trgovcu koji ima Visa logotip u Indiji, Keniji i Ruandi.\nDigitalni proizvodi kompanije Visa čine svakodnevicu bezbednom i pogodnom za ljude širom sveta. Naši proizvodi pružaju ljudima bolji način plaćanja potrepština, kao što su hrana, odeća, lekovi i prevoz.\nKompanija Visa tesno sarađuje sa partnerima da bi pružila prave proizvode za konkretnu situaciju. Tako su npr. na Filipinima pripejd kartice korišćene za dopremanje humanitarne pomoći žrtvama uragana, a u Nigeriji su ženama-preduzetnicama otvoreni štedni računi. Spajamo štedne grupe za samopomoć sa bankama u Ugandi i izrađujemo bezbedne kreditne kartice za domaćinstva nacionalnih manjina u SAD.\nPrijem uplata od državnih organa\nDržavni organi koriste pripejd proizvode kompanije Visa radi isplate zarada, socijalnih davanja i penzija – a ne više gotovinu i robu. Pritom su ta plaćanja bezbednija i efikasnija, stvaraju transparentniju e-državnu upravu i uvode ljude u svet finansijskih usluga.\nKompanija Visa sarađuje sa vladama Egipta i Dominikanske Republike oko isplate zarada i socijalnih davanja za preko osam miliona domaćinstava pomoću Visa pripejd kartica.\nKad obližnje prodavnice i druga mala preduzeća pređu sa gotovine na digitalno plaćanje, postaju pogodna i pouzdana mesta na kojima ljudi mogu da saznaju više o digitalnim plaćanjima i depozitima i koriste ih.\nU saradnji sa najvećom svetskom pekarom (Bimbo), kompanija Visa nadograđuje 70.000 porodičnih prodavnica u Meksiku, omogućavajući im da šalju i primaju digitalne uplate, uključujući i narudžbine za lance nabavke.\nDržavne subvencije Dominikanske Republike\nVisa obezbeđuje tehnologiju pripejd kartice kako bi povećala finansijsku inkluziju kroz državne subvencije.\nPokazna zona finansijske inkluzije u Kini\nVisa stvara partnerstva sa državnom upravom, nevladinim organizacijama, univerzitetima i finansijskim ustanovama da bi obezbedila finansijske usluge za 5 miliona stanovnika ruralih sredina.\nVisa uspeva zajedno sa njenim partnerima. Sarađujemo sa privatnim kompanijama, državnim upravama i neprofitnim organizacijama da bismo doprli do zajednica koje nemaju pristup uslugama širom sveta i stvorili rešenja neophodna za finansijsku inkluziju.\nKompanije pokreću dobar deo inovacija i ulaganja koja unapređuju digitalna plaćanja i omogućavaju finansijsku inkluziju. Visa sarađuje sa klijentskim bankama i drugim finansijskim ustanovama, inovatorima tehnologija i prodavcima na malo radi razvoja, ispitivanja i skaliranja i digitalnih rešenja koja dopiru do ljudi i preduzeća koja nemaju pristup bankama i uslugama.\nSarađivali smo sa kolumbijskim udruženjem proizvođača kafe, Tarjeta Cafetera i bankom Banco de Bogotá da bismo uveli dopunjivu debitnu karticu tako da farmeri mogu da primaju zarade od žetve i državne subvencije bez potrebe za dugim putovanjima do grada. U Indiji pomažemo da kompanija Janalakshmi Financial Services prebaci otplatu kredita sa gotovine na Visa kartice za svojih 5,5 miliona žena-korisnica, a uz to pružamo i obuku o finansijama i štednji.\nDržavne uprave su ključni partneri za povećanje finansijske inkluzije. One postavljaju nacionalne prioritete i politike i direktno dopiru do velikog broja građana i preduzeća putem isplate zarada, socijalnih davanja i drugih vidova plaćanja.\nKompanija Visa podržava napore egipatske vlade da pređe sa gotovinske ekonomije isplaćivanjem zarada za skoro sedam miliona zaposlenih u državnim institucijama direktno na Visa pripejd kartice. Visa je razvila i plan delovanja za povećanje digitalne isplate subvencija za hranu i hleb za 22 miliona domaćinstava. U Kini, kompanija Visa sarađuje sa sponzorima iz državne uprave da bi doprla do 10 miliona ljudi koji nemaju pristup uslugama do 2020. godine putem istraživanja, korišćenja najbolje prakse, obuke i inoviranja proizvoda, uključujući i „pokaznu zonu finansijske inkluzije” u tri severoistočne provincije.\nKompanija Visa obezbeđuje finansije za vodeće neprofitne organizacije, daje grantove za razvoj programa i daje uvid u stanje u branši sa ciljem pronalaženja inovativnih načina da dopre do ljudi koji su izvan finansijskog ekosistema. U nastavku su istaknuta neka od naših ključnih partnerstava.\nAlijansa za finansijsku inkluziju (Alliance for Financial Inclusion)\nKompanija Visa obezbeđuje obuku i pruža uvid u sisteme plaćanja, tehničke detalje i politike ovoj globalnoj mreži donosilaca propisa, supervizora i kreatora politika sa rastućih tržišta.\nVisa od samog početka podržava ovo partnerstvo državnih uprava, kompanija i međunarodnih organizacija koje ubrzava prelazak sa gotovinskog na digitalno plaćanje da bi doprinela smanjenju siromaštva i potpomogla rast inkluzije.\nKompanija Visa sarađuje sa organizacijom CARE da bi obezbedila formalne finansijske usluge hiljadama žitelja Afrike i Jugoistočne Azije koji sakupljaju novac putem samoorganizovanih udruženja za seosku štednju i kredite (Village Savings and Loan Associations, VSLA). Radeći unutar okvira VSLA, partnerstvo razvija proizvode i usluge koje povećavaju bezbednost i šire pristup povezivanjem pojedinaca i grupa sa bankama i formalnom štednjom i kreditima.\nZa 45 miliona ljudi u Sjedinjenim Državama koji nemaju kreditni rejting, bezbedna kreditna kartica – kartica podržana novcem na nekom računu – može da izgradi kreditnu istoriju, promoviše štednju i omogući obavljanje transakcija. Kompanija Visa sarađuje sa Centrom za inoviranje finansijskih usluga na istraživanju zašto se ovaj alat nedovoljno koristi i da se odrede strategije za njegovo obezbeđivanje ljudima koji mogu imati koristi od njega.\nFajlinov istraživački institut (Filene Research Institute)\nUčimo od kreditnih unija i lokalnih banaka sa pretežno manjinskom bazom klijenata o uspešnim lokalnim proizvodima koji zatvaraju procep inkluzije u sklopu višegodišnjeg partnerstva sa Fajlinovim istraživačkim institutom. Program „Inkubator proizvoda” uveo je pet proizvoda u skoro 30 lokalnih finansijskih ustanova sa ciljem da ih usavrši i proširi diljem Sjedinjenih Država.\nKompanije Visa i NetHope su se udružile radi promovisanja i ubrzavanja širenja digitalnih finansijskih usluga u Indiji. NetHope će putem ovog programa sarađivati sa provajderima u Indiji na projektovanju, ispitivanju i pružanju digitalnih finansijskih usluga ljudima koji nemaju pristup bankama.\nKompanija Oxfam je sarađivala sa kompanijom Visa i timom lokalnih prodavaca, mikrofinansijskih institucija i operatora mobilne telefonije na izgradnji platforme za pružanje novčane pomoći ugroženima tajfunom Haijan koji je 2013. godine opustošio Filipine. Ovaj projekat je pokazao da distribucija digitalne gotovinske pomoći ubrzava isplatu, smanjuje troškove i pomaže žrtvama katastrofe dok istovremeno trgovcima olakšava poslovanje. Sada je cilj da se proširi praksa distribucije digitalne gotovine u odnosu na robne donacije u slučajevima prirodnih nepogoda.\nVisa podržava napore Svetskog poštanskog saveza (SPZ) da unapredi finansijsku inkluziju kroz dobrotvorne donacije njihovom novom Servisu za tehničku pomoć za finansijsku inkluziju. U cilju dodavanja 250 miliona naloga za plaćanje kod ovlašćenih poštanskih operatera do 2020. godine, SPZ će obezbediti da 20 pošti dobije stručne savete i pomoć za razvoj digitalnih finansijskih proizvoda i usluga i poboljšanje mogućnosti. Servis će takođe istraživati nove načine da se pojedinci i mala preduzeća uključe u finansijski sistem i snažnije podržavati akcije poštanskih operatera za uvođenje inkluzivnih digitalnih finansijskih usluga.\nKompanija Visa sarađuje sa Ženskom svetskom bankom (Women’s World Banking, WWB) na razvoju i pružanju inovativnih finansijskih usluga koje zatvaraju postojeći procep između polova u finansijskoj inkluziji. Kompanija Visa trenutno podržava uvođenje veoma uspešnog mikroosiguranja Ženske svetske banke za negovatelje u Egiptu, kao i napore lokalne povezane kompanije na digitalizaciji njenih zajmova, otplata i transakcija osiguranja. Banka Diamond Bank u Nigeriji je 2013. godine, uz podršku kompanije Visa i WWB, razvila „BETA štednja” račun da bi nadogradila popularne usluge lokalnih prikupljača ušteđevine uz istovremeno pružanje veće pogodnosti, pristupa, bezbednosti i poboljšanih formalnih finansijskih usluga.


Web stranica Vlade TK - Počela isplata egzistencijalne boračke naknade za borce mlađe od 57 godina\nPočela isplata egzistencijalne boračke naknade za borce mlađe od 57 godina\nKorisnici egzistencijalne boračke naknade, mlađi od 57 godina, već danas mogu očekivati novac na svojim računima. Ministarstvo finansija Tuzlanskog kantona započelo je isplatu novčanih egzistencijalnih naknada za branitelje mlađe od 57 godina koji su ostvarili pravo na ovaj oblik pomoći. Danas je banci biti dat nalog za isplatu ukupno 1.841.918,00 KM, u što su uključene redovne naknade za decembar, ali i dio sredstava za zaostale uplate od kada je braniteljima uspostavljeno ovo pravo.\nPodsjećamo zbog velikog broja korisnika, a kratkog vremena za unos podataka, dio naknada nije bio unesen u sistem, tako da se od ukupnog iznosa koji je danas uplaćen, 570.000,00 KM odnosi na isplatu naknada za decembar, a preostali iznos za izmirenje kašnjenja iz prethodnog perioda. U našem kantonu pravo na ovu podršku ostvaruje ukupno 3.836 branitelja.


Pravoslavna omladina organizuje humanitarnu akciju | Palelive.com\nPočetna Regija Istočno Sarajevo Pravoslavna omladina organizuje humanitarnu akciju\nISTOČNO SARAJEVO – Pravoslavna omladina pri Sabornom hramu Rođenja presvete Bogorodice u Sarajevu, u susret najvećem hrišćanskom prazniku Vaskrsu, tradicionalno organizuje humanitarnu akciju “Dobro se dobrim vraća“ za socijalno ugrožene porodice iz Sarajeva, Istočnog Novog Sarajeva i Istočne Ilidže. Dvadesetak mladih članova pravoslavne omladine volonterski će od 27. do 30. aprila u tržnim centrima “Tom”, “Tuš” i “Tempo” u Istočnom Sarajevu prikupljati hranu i higijenske potrepštine koje će za socijalnog ugrožene donirati građani.\nKoordinator ovog humanitarnog projekta Nadežda Mojsilović pozvala je sve ljude dobre volje da se uključe u ovu kaciju, u skladu sa vlastitim mogućnostima, i da učine da predstojeći Vaskrs bude ljepši svima.\n“Na području Sarajeva, Istočnog Novog Sarajeva i Istočne Ilidže mnogo je porodica koje su socijalno ugrožene. Pravoslavna omladina iz Sarajeva i Istočnog Sarajeva odlučila je da pomogne tim porodicama“, rekla je Mojsilovićeva Srni, podsjećajući da Saborna crkva u Sarajevu svake godine za božićne i vaskršnje praznike pomaže tim porodicama.\nHumanitarna pomoć biće prikupljana 27. i 28. aprila od 12.00 do 15.00 časova, a 29. i 30. aprila od 15.00 do 18.00 časova.\nPomoć bi socijalno ugroženim porodicama trebalo da bude podijeljena uoči vaskršnjih praznika.\nPrethodni članakPaljani predstavljaju BiH u Irskoj na Svjetskom debatnom prvenstvu\nNaredni članakU ponedjeljak održana izložba slika prodajnog karaktera SŠC Pale


Građani Srbije godišnje potroše PET I PO MILIONA KUTIJA SEDATIVA\nGrađani Srbije godišnje potroše pet i po miliona kutija lekova za smirenje, pokazuju podaci Republičkog fonda za zdravstveno osiguranje za 2018. godinu.\nPrema ovim podacima, prošle godine propisano je i realizovano 3,2 miliona recepata "bromazepama", "diapazema", "alprazolamѕ" i "lorazepama".\nU Srbiji je, pored toga, prema podacima Republičkog zavoda za zdravstveno osiguranje, prošle godine izdato 1,59 miliona recepata za antidepresive, a u apotekama je izdato oko dva miliona pakovanja.\nLjudi u Srbiji postali su ZATOČENICI SEDATIVA sa kojima igraju RUSKI RULET\nDirektor Klinike za psihijatrijske bolesti "Laza Lazarević" Ivana Stašević Karličić izjavila je za "Politiku" da se ti lijekovi često zloupotrebljavaju, jer su lako dostupni i efekat ostvaruju brzo.\n- Većina ljudi koja zloupotrebljava anksiolitike prvi put je lekove nabavila besplatno od prijatelja, rođaka ili ih čak dobila na recept od lekara. To što se efekat ovih lekova oseća gotovo trenutno još je jedan od razloga za zloupotrebu - rekla je ona.\nČETVRTINA NACIJE NA SEDATIVIMA Mladi ih često mešaju sa alkoholom što je naročito opasno, a iznenadiće vas ko ih najčešće koristi\nRFZO: Savremena terapija za obolele od MS-a i karcinoma pluća\nDirektorka RFZO: Lekovi za karcinom pluća i multipla sklerozu dostupni početkom aprila


Počelo snimanje dokumentarno-igranog filma "Bez glasa" u produkciji Studio Teatra - Zenicablog\nSnimanje dokumentarno-igranog filma “Bez glasa”, autora Mirze Begovića i Nusmira Muharemovića, počelo je ove sedmice u Banjaluci. Film “Bez glasa” nastaje u produkciji Studio Teatra, a u okviru projekta „Prekinite šutnju, ne okrećite glavu!- Projekat jačanja svijesti o nasilju nad ženama kroz umjetnost” finansiranog od strane Američke amabasade u BiH (U.S. Embassy Bosnia and Hercegovina) Projekat je finansiran kroz program Women’s Empowerment malih grantova.\nSnimanje filma će trajati do polovine mjeseca novembra, a isti, kroz dokumentarno-igranu formu, govori o problemu porodičnog nasilja nad ženama u bosanskohercegovačkom društvu. Cilj filma je da pokaže kako je pitanje nasilja nad ženama prvorazredni društveni problem i da se tiče svih nas a ne samo osoba koje su preživjele tu vrstu nasilja.\nU sam proces nastajanja filma uključene su i organizacije “Medica” Zenica, “Udružene žene” Banja Luka, “Sigurno mjesto” Zavidovići, „Žene sa Une“ Bihać, „Vive Žene“ Tuzla i mnoge druge koje će timu Studio Teatra angažovanom na izradi filma pružiti stručnu i savjetodavnu ulogu o problematici nasilja nad ženama – nasilja u porodici.\nTagoviSnimanje dokumentarno-igranog filma


Ornitolozi: Briga o sovama koje grad čuvaju od glodara je izuzetno važna - Impuls\nObjavljeno: Subota, 15 April 2017 13:00\nDruštvo za zaštitu i proučavanje ptica Srbije pozvalo je danas gradjane da obrate pažnju i pomognu mladuncima najurbanije sove utine, ako ga nadju na zemlji, jer je ta vrsta ptica višestruko korisna u borbi protiv glodara.\n"U slučaju da nadjete mladunca utine na tlu najbolja pomoć koju možete da mu pružite je da ga popnete na neku višu granu drveta. Ako je mala sova vidno povredjena, onda joj je potrebna pomoć veterinara", izjavio je predstavnik društva Milan Ružić.\nU saopštenju u kome se navodi da ornitolozi svake godine u rano proleće dobijaju veliki broj poziva gradjana koji traže savet za zbrinjavanje malih sova, on je dodao da mladunca sove utine treba vratiti na drvo ispod koga je nadjeno, jer će bez obzira što nije više u gnezdu roditelji nastaviti da doleću i da ga hrane.\nPrema navodima Društva za zaštitu i proučavanje ptica, briga o "pernatim sugradjanima" višestruko se isplati, jer prema novijim istraživanjima jedna porodica utina pojede do 10.000 glodara.\n"Na ovaj način sove nam uštede milione evra koje bismo potrošili na trovanje glodara i time doveli u opasnost život i zdravlje ljudi i životinja", navodi se u saopštenju i apeluje na gradjane da budu tolerantni prema sovama i da ih ne proganjaju i povredjuju zbog oglašavanja koje im smeta.\nSova utina je strogo zaštićena vrsta za čije povredjivanje i ubijanje je država predvidela kaznu u visini od 200.000 dinara.\n"Utina je najurbanija sova i redovno se gnezdi u ljudskim naseljima širom Srbije, u preotetim gnezdima svraka i vrana", rekao je Ružić i dodao da se male utine prepoznaju po prodornom i dugotrajnom cijukanju, nalik na škripu ljuljaške, u večernjim i noćnim časovima.


Bosanski Novi: Za povratnike završeno asfaltiranje nekoliko puteva\nNaslovnica Krajina Bosanski Novi Bosanski Novi: Za povratnike završeno asfaltiranje nekoliko puteva\nBosanski Novi – Ministarstvo za izbjeglice i raseljenja lica Republike Srpske finansiralo je asfaltiranje i sanaciju nekoliko putnih pravaca na području općine Bosanski Novi.\nAsfaltirana je ulica Oslobođenja u dužini od 200 metara, te putevi Blagaj-Japra, Suhača i Turijanski put.\nZa ove investicije, resorno ministarstvo izdvojilo je oko 80.000 maraka, javlja Fena.\nPredstavnici Ministarstva, kako je danas saopćeno, obišli su sve četiri dionice, a prilikom obilaska razgovarali su i sa povratnicima koji svakodnevno koriste ove puteve.\nUlaganje u izgradnju i sanaciju putne infrastrukture povratnicima kao i domicilnom stanovništvu znači mnogo, jer, kako kažu, to svakako doprinosi kvalitetnijem životu na području ove općine, i opstanku ljudi koji su se vratili na svoja ognjišta.\nPovratnici su izrazili zahvalnost što je Ministarstvo prepoznalo značaj završetka ovih puteva, i što je obezbijedilo sredstva za potrebne radove.\nPored ulaganja u putnu infrastrukturu, Ministarstvo za izbjeglice i raseljena lica Republike Srpske, na području Bosanskog Novog učestvuje i u finansiranju obnove vjerskih objekata.\nPrema riječima ministra Davora Čordaša, izgradnja putne infrastrukture i obnova vjerskih objekata, povratnicima znači mnogo jer,prije svega, imaju bolje uslove za život, a s druge strane veći broj ljudi odlučuju se na povratak.\nČordaš ističe da će Ministarstvo i u narednoj godini nastaviti sa aktivnostima i projektima, koji će doprinijeti, prije svega, održivom povratku, što i jeste cilj, da ljudi koji se vrate i ostanu tu da žive i rade zajedno sa svojim porodicama.


Stiže novi Generator: 2 miliona dinara za nova rešenja kao pomoć preduzetnicima\nStiže novi Generator: 2 miliona dinara za inovativne projekte koji pomažu preduzetnicima\nMarko Crnjanski 15. 6. 2020.\nOTP banka je pokrenula četvrti Generator konkurs po imenu 'Gamechanger' sa ukupnim fondom od dva miliona dinara. Cilj je podržati digitalne projekte koji mogu pomoći malim i srednjim preduzećima da njihov biznis preživi u doba krize i nakon nje.\nZnajući sa kakvim su se izazovima suočili mali i srednji biznisi u našoj zemlji zbog krize izazvane virusom SARS-CoV-2, OTP banka je pokrenula četvrti Generator konkurs koji ove godine nosi naziv Gamechanger.\nNaime, ovogodišnji konkurs usmeren je na podršku digitalnim projektima, tačnije sajtovima, aplikacijama i drugim digitalnim platformama koje pomažu i nude nove mogućnosti malim i srednjim preduzećima.\nSve ovo podrazumeva da će pomenuti biznisi i preduzetnici imati šansu da bolje predstave svoje usluge i proizvode i dobiju dodatnu vidljivost na tržištu, ili da obezbede nove kanale prodaje. Između ostalog, moći će da ponude prostor gde zadovoljni klijenti mogu da ocene i preporuče njihove proizvode i usluge, što su za medije i objasnili iz OTP banke, dodavši sledeće:\nKroz ovakav vid indirektne podrške banka želi da da doprinese prevazilaženju ekonomskih posledica pandemije i pomogne velikom broju malih i srednjih igrača na tržištu, kroz lansiranje ili unapređenje digitalnih platformi koje im mogu biti ključna pomoć da njihov biznis preživi u doba krize i nakon nje.\nPriključite se konkursu već od danas\nKonkurs je otvoren za sve pojedince, neformalne timove, preduzetnike i firme koji imaju novu ideju kojoj je potrebna podrška da zaživi ili već postojeće rešenje koje je potrebno unaprediti, a prijava traje do 01. jula. U obe kategorije – nova ideja i postojeće rešenje, banka će dodeliti po jednu nagradu od milion dinara.\nInače, na ovaj konkurs pozvani su svi pojedinici, neformalni timovi, preduzetnici i firme koji mogu prijaviti:\nNovu ideju – kojoj je potrebna podrška za realizaciju;\nVeć postojeće rešenje – kojem je potrebno unapređenje.\nNa osnovu pristiglih prijava, žiri će napraviti uži izbor od 10 polufinalista koji će dobiti video materijal, kao i medijsku i promociju putem kanala banke, kako bi za njihovo rešenje čulo što više ljudi. Nakon toga, biće izabrano šestoro finalista koji će se boriti za glavnu nagradu.\nFinalisti će putem prezentacija predstaviti svoja rešenja, nakon čega će žiri proglasiti dva dobitnika koji će osvojiti nagradu od milion dinara. Polufinaliste očekuju i specijalne nagrade partnera konkursa – Vojvođanske banke i ICT Hub-a, tačnije centra za razvoj tehnološkog preduzetništva i inovacija.\nKriterijume Generator Gamechanger konkursa, prijavu i dodatne informacije, zainteresovani mogu pronaći na zvaničnom sajtu. OTP banka zajedno sa partnerima kroz ovaj projekat nastavlja da doprinosi osnaživanju inovacija i domaćeg preduzetništva.


Akcija Agencija ze bezbednost saobraćaja u Nišu – Grad Niš\n· Miloš Jovanović · 23. jula 2015.\nDanas je u Nišu promovisan efekat upotrebe sigurnosnog pojasa, kroz simulaciju čeonog sudara (simulator “kosa ravan”) i prevrtanja vozila (simulator “Ražanj”).\nSvi zainteresovani građani bili su u prilici da u potpuno bezbednim i kontrolisanim uslovima osete efekat sigurnosnog pojasa u slučaju saobraćajne nezgode. Cilj ove aktivnosti je povećanje svesti učesnika u saobraćaju o značaju i efektima upotrebe sigurnosnog pojasa.\n“Zajednički cilj svih nas je da ovakvim akcijama učinimo korak u pravcu edukacije budućih vozača, ali i da generalno podignemo svest svih učesnika u saobraćaju i utičemo na smanjenje broja saobraćajnih nezgoda” rekao je gradonačelnik Niša prof. dr Zoran Perišić koji je i lično probao simultaor prevrtanja vozila.\nAgencija za bezbednost otpočela je seminar unapređenja znanja za instruktore vožnje. Ovo je nova institucija definisana Zakonom o bezbednosti saobraćaja gde su svi instruktori koji se u auto-školama bave obukom vozača obavezni da prolaze kroz seminare unapređenja znanja u periodu od pet godina koliko važe njihove licence za rad.\nNa ovim seminarima realizuju se teme koje su značajne za kandidate, ono što oni rade u samom procesu obuke, a cilj toga je da se sistem obuke u narednom periodu podigne na značajno viši novo.\nSeminari se održavaju tokom cele godine i ideja je da se oni razvijaju i unapređuju, a paralelno sa njima radi sa na uspostavljanju seminara za predavače teorijske nastave i ispitivače na teorijskom ispitu kandidata za vozače.\nSledeća objava: Otvoreno savetovalište za dijabetes\nPrethodna objava: Potpisan Memorandum o izgradnji nove fabrike “Džonson elektrik” u Nišu


Bez otpora favoritu\nSerafimović: Zasluženo smo izgubili, rezultat previsok\nProtiv Šapca na startu Superlige\nVaterpolisti Naisa propustili su veliku šansu da načine senzaciju na bazenu Banjica, da savladaju Partizan i ravnopravno se uključe u borbu za plej-of. Na kraju poraz od 8:7. Imale su Nišlije vođstvo od 7:4 posle tri odigrane četvrtine, ali su ti prosule u poslednjoj deonici i doživele treći uzastopni poraz u ligi. Partizan je tokom […]\nVaterpolisti Naisa ubedljivo su poraženi od Crvene zvezde rezultatom 19:4, u susretu drugog kola Superlige Srbije. Niški tim nije imao nikakvu šansu protiv razigranog učesnika Lige šampiona, pa je doživeo drugi poraz u takmičenju, pošto je prošlog vikenda izgubio od Šapca. Zvezda je furiozno otvorila meč, prvu deonicu je dobila sa 4:1, a nakon što […]\nVaterpolisti Naisa porazom su započeli takmičenje u Superligi Srbije. Nišlije su u subotu gostovale ekipi Šapca i izgubile rezultatom 15:9. Ovaj poraz je donekle bio očekivan za ekipu Naisa, s obzirom na to da je Šabac aktuelni pobednik Kupa Srbije i važi za prvog favorita za osvajanje šampionske titule. Niški tim je ostao na petoj […]\nVaterpolisti Naisa poraženi su na startu Superlige Srbije od ekipe Šapca rezultatom 15:9. Domaći tim je opravdao ulogu favorita na ovom meču i zasluženo je slavio. Šapčani su poveli 2:0 posle tri minuta igre i tu prednost su održavali do kraja prvog perioda, kada su stigli do 5:2. Brzo su se Nišlije vratile u meč […]\nU subotu počinje Superliga Srbije za vaterpoliste, a niški Nais će u gostovati ekipi Šapca, koja važi za prvog favorita za osvajanje šampionske titule. Osim Naisa i Šapca članovi elitne grupe još Radnički iz Kragujevca, Vojvodina, Crvena zvezda i Partizan. Međusobni susreti regionalnih ligaša se računaju za novoformiranu tabelu, pa će svi timovi krenuti u […]\nPoraz od Budve za kraj A2 lige\nVaterpolisti Naisa izgubili su na svom bazenu od Budve sa 12:6, u utakmici poslednjeg 16. kola Regionalne A2 lige. Budva je ovom pobedom osvojila prvo mesto na tabeli sa 38 bodova i naredne sezone će se nadmetati u A1 ligi. Nais je sezonu završio na petoj poziciji sa 28 bodova, a drugo mesto na kraju […]\nNais dočekuje Budvu i „kroji“ vrh tabele\nVaterpolisti Naisa u večeras dočekuju Budvu, u poslednjem 16. kolu Regionalne A2 lige. Nišlije će pred svojom publikom staviti tačku na uspešnu sezonu u A2 ligi i pokušati da još jednom pokvare planove Budvi, koju su u prvom delu sezone savladali kao gosti sa 11:10. Budva je lider na tabeli sa 35 bodova, koliko ima […]\nNais će igrati Superligu\nVaterpolisti Naisa remizirali su kao gosti sa ekipom Valjeva rezultatom 7:7, u utakmici za popunu Superlige Srbije. Ovo je drugi remi ovih timova u sezoni, pošto su nedavno u sklopu Regionalne A2 lige odigrali 9:9 na bazaneu Čair. Ovo je dobar rezultat za Nišlije, pošto sada na mini tabeli timova iz Srbije koji igraju A2 […]\nNais u Valjevu\nVaterpolisti Naisa u sredu gostuju ekipi Valjeva, u utakmici za popunu Superlige Srbije. Ove dve ekipe se ove sezone takmiče u Regionalnoj A2 ligi, a pošto Nais igra plej-of, a Valjevo plej-aut, ovaj meč mora da se odigra mimo A2 lige da bi se kompletirala mini-tabela međusobnih duela klubova Srbije iz ovog takmičenja na osnovu […]\nNais srušio favorizovani Solaris\nVaterpolisti Naisa u sredu uveče su pružili najbolju partiju u sezoni i na svom bazenu savladali Solaris iz Šibenika sa 7:4, u sklopu pretposlednjeg 15. kola Regionalne A2 lige. Nais je na taj način došao do 28. boda u ligi i na deobi je četvrte pozicije na tabeli sa riječkim Primorjem, uz utakmicu više, a […]\n1 Šabac 6 +19 15\n2 Crvena zvezda 6 +21 13\n3 Radnički 6 +0 13\n4 Vojvodina 6 -9 4\n5 Partizan 6 -6 4\n6 Nais 6 -29 3\nMay 4 @ 20:00 - 21:00\nMay 11 @ 20:00 - 21:00